Άλλες πληροφορίες

# Ρύθμιση του εκτυπωτή σε δίκτυο

> Για Windows XP και 2000
> Για Windows Me και 98

## Για Windows XP και 2000

Στην ενότητα αυτή περιγράφεται ο τρόπος ρύθμισης του εκτυπωτή σας, ώστε να είναι δυνατή η χρήση του από άλλους υπολογιστές στο δίκτυο.

| Σημείωση:

Η ενότητα αυτή απευθύνεται μόνο σε χρήστες μικρών δικτύων. Εάν είστε σε μεγάλο δίκτυο και θέλετε να κάνετε κοινή χρήση του εκτυπωτή σας, επικοινωνήστε με το διαχειριστή του δικτύου.

Για να εγκαταστήσετε προγράμματα στα Windows XP, πρέπει να συνδεθείτε με ένα λογαριασμό Computer Administrator [Διαχειριστής υπολογιστή]. Δεν μπορείτε να εγκαταστήσετε προγράμματα όταν συνδέεστε ως χρήστης με λογαριασμό περιορισμένων δικαιωμάτων. Μετά την εγκατάσταση των Windows XP, ο λογαριασμός χρήστη ορίζεται ως λογαριασμός Computer Administrator [Διαχειριστής υπολογιστή].

Για να εγκαταστήσετε προγράμματα στα Windows 2000, πρέπει να συνδεθείτε ως χρήστης με δικαιώματα διαχειριστή (ένας χρήστης ο οποίος ανήκει στην ομάδα Administrators.)

Οι εικόνες που εμφανίζονται στην παρακάτω ενότητα αφορούν τα Windows 2000.

Πρώτα, ρυθμίστε τον εκτυπωτή σας ως κοινόχρηστο εκτυπωτή στον υπολογιστή που συνδέεται απευθείας με τον εκτυπωτή. Στη συνέχεια, προσθέστε τον εκτυπωτή σε κάθε υπολογιστή που θα έχει πρόσβαση σε αυτόν μέσω του δικτύου.

### Ρύθμιση του εκτυπωτή σας ως κοινόχρηστου εκτυπωτή

Για να κάνετε κοινή χρήση ενός εκτυπωτή με άλλους υπολογιστές σε ένα δίκτυο, ακολουθήστε τα παρακάτω βήματα, για να ρυθμίσετε τον υπολογιστή που συνδέεται απευθείας με τον εκτυπωτή.

| Σημείωση:

Οι εικόνες που εμφανίζονται στην παρακάτω ενότητα αφορούν τα Windows XP.

| Στα Windows XP, κάντε κλικ στο κουμπί Start [Έναρξη], έπειτα στην επιλογή Control Panel [Πίνακας Ελέγχου] και κατόπιν κάντε διπλό κλικ στο εικονίδιο Printers and Faxes [Εκτυπωτές και φαξ]. (Εάν το Control Panel [Πίνακας Ελέγχου] είναι σε προβολή Category [Κατηγορία], κάντε κλικ στο εικονίδιο Printers and Other Hardware [Εκτυπωτές και άλλο υλικό] και κατόπιν στο εικονίδιο Printers and Faxes [Εκτυπωτές και φαξ].) Στα Windows 2000, κάντε κλικ στο κουμπί Start [Έναρξη], τοποθετήστε το δείκτη του ποντικιού στην επιλογή Settings [Ρυθμίσεις] και στη συνέχεια κάντε κλικ στην επιλογή Printers [Εκτυπωτές].

| Κάντε δεξιό κλικ στο εικονίδιο του εκτυπωτή σας και στη συνέχεια κάντε κλικ στην εντολή Sharing [Κοινή χρήση].

| Επιλέξτε το στοιχείο Shared this printer [Κοινή χρήση αυτού του εκτυπωτή] και κατόπιν πληκτρολογήστε ένα όνομα για τον κοινόχρηστο εκτυπωτή.

|  | Σημείωση:

Μην χρησιμοποιείτε διαστήματα ή ενωτικά στο όνομα του εκτυπωτή.

> Εάν θέλετε να γίνεται αυτόματα λήψη προγραμμάτων οδήγησης εκτυπωτή από τα Windows XP ή 2000 σε υπολογιστές που εκτελούν διαφορετικές εκδόσεις των Windows, κάντε κλικ στο κουμπί Additional Drivers [Πρόσθετα προγράμματα οδήγησης] και επιλέξτε το περιβάλλον και τα λειτουργικά συστήματα των άλλων υπολογιστών. Κάντε κλικ στο κουμπί OK και κατόπιν τοποθετήστε το CD του λογισμικού του εκτυπωτή στη μονάδα CD-ROM.

| Κάντε κλικ στο κουμπί OK ή, εάν εγκαταστήσατε πρόσθετα προγράμματα οδήγησης, κάντε κλικ στο κουμπί Close [Κλείσιμο]

### Πρόσβαση στον εκτυπωτή μέσω δικτύου

Για να χρησιμοποιήσετε τον εκτυπωτή σας από άλλους υπολογιστές σε δίκτυο, θα πρέπει πρώτα να προσθέσετε τον εκτυπωτή σε κάθε υπολογιστή που θα έχει πρόσβαση σε αυτόν. Ακολουθήστε τα παρακάτω βήματα.

| Σημείωση:

Ο εκτυπωτής σας πρέπει να έχει ρυθμιστεί ως κοινόχρηστος πόρος στον υπολογιστή με τον οποίο είναι απευθείας συνδεδεμένος, για να μπορέσετε να αποκτήσετε πρόσβαση σε αυτόν από έναν άλλο υπολογιστή. Ανατρέξτε στην ενότητα Ρύθμιση του εκτυπωτή σας ως κοινόχρηστου εκτυπωτή

| Στα Windows XP, κάντε κλικ στο κουμπί Start [Έναρξη], έπειτα στην επιλογή Control Panel [Πίνακας Ελέγχου] και κατόπιν κάντε διπλό κλικ στο εικονίδιο Printers and Faxes [Εκτυπωτές και φαξ]. (Εάν το Control Panel [Πίνακας Ελέγχου] είναι σε προβολή Category [Κατηγορία], κάντε κλικ στο εικονίδιο Printers and Other Hardware [Εκτυπωτές και άλλο υλικό] και κατόπιν στο εικονίδιο Printers and Faxes [Εκτυπωτές και φαξ].) Στα Windows 2000, κάντε κλικ στο κουμπί Start [Έναρξη], τοποθετήστε το δείκτη του ποντικιού στην επιλογή Settings [Ρυθμίσεις] και κάντε κλικ στην επιλογή Printers [Εκτυπωτές].

| Κάντε διπλό κλικ στο εικονίδιο Add Printer [Προσθήκη εκτυπωτή]. Εμφανίζεται ο οδηγός Add Printer Wizard [Οδηγός προσθήκης εκτυπωτή].

| Κάντε κλικ στο κουμπί Next [Επόμενο].

| Επιλέξτε A Network printer, or a printer attached to another computer [Ένας εκτυπωτής δικτύου, ή ένας εκτυπωτής συνδεδεμένος σε άλλον υπολογιστή] και κάντε κλικ στο κουμπί Next [Επόμενο].

| Στην επόμενη οθόνη, κάντε κλικ στο κουμπί Next [Επόμενο].

| Κάντε διπλό κλικ στο εικονίδιο του υπολογιστή που είναι απευθείας συνδεδεμένος με τον εκτυπωτή. Στη συνέχεια, κάντε κλικ στο εικονίδιο του κατάλληλου εκτυπωτή.

| Κάντε κλικ στο κουμπί Next [Επόμενο] και ακολουθήστε τις οδηγίες που εμφανίζονται στην οθόνη.

| Σημείωση:

Ανάλογα με το λειτουργικό σύστημα και τις παραμέτρους του υπολογιστή στον οποίο είναι συνδεδεμένος ο εκτυπωτής, ο οδηγός Add Printer Wizard [Οδηγός προσθήκης εκτυπωτή] μπορεί να σας ζητήσει να εγκαταστήσετε το πρόγραμμα οδήγησης του εκτυπωτή από το CD-ROM του λογισμικού του εκτυπωτή. Στην περίπτωση αυτή, κάντε κλικ στο κουμπί Have Disk [Από δισκέτα] και ακολουθήστε τις οδηγίες που εμφανίζονται στην οθόνη.

Για την παρακολούθηση της κατάστασης ενός κοινόχρηστου εκτυπωτή, το EPSON Status Monitor 3 πρέπει να είναι εγκατεστημένο σε κάθε υπολογιστή. Το EPSON Status Monitor 3 εγκαθίσταται αυτόματα, όταν εγκαθιστάτε το λογισμικό του εκτυπωτή για πρώτη φορά.

[Αρχή]

## Για Windows Me και 98

Στην ενότητα αυτή περιγράφεται ο τρόπος ρύθμισης του εκτυπωτή σας, ώστε να μπορεί να χρησιμοποιηθεί από άλλους υπολογιστές στο δίκτυο.

Πρώτα, ρυθμίστε τον εκτυπωτή σας ως κοινόχρηστο εκτυπωτή στον υπολογιστή που συνδέεται απευθείας με τον εκτυπωτή. Κατόπιν, εγκαταστήστε το λογισμικό εκτυπωτή σε κάθε υπολογιστή που θα έχει πρόσβαση στον εκτυπωτή μέσω του δικτύου.

| Σημείωση:

Στην ενότητα αυτή περιγράφεται ο τρόπος χρήσης του εκτυπωτή σας ως κοινόχρηστου εκτυπωτή δικτύου. Για να συνδέσετε τον εκτυπωτή σας κατευθείαν σε δίκτυο, χωρίς να τον ρυθμίσετε ως κοινόχρηστο εκτυπωτή, συμβουλευτείτε το διαχειριστή του συστήματος.

### Ρύθμιση του εκτυπωτή σας ως κοινόχρηστου εκτυπωτή

Για να κάνετε κοινή χρήση ενός εκτυπωτή με άλλους υπολογιστές σε ένα δίκτυο, ακολουθήστε τα παρακάτω βήματα, για να ρυθμίσετε τον υπολογιστή που συνδέεται απευθείας με τον εκτυπωτή.

| Κάντε κλικ στο κουμπί Start [Έναρξη], τοποθετήστε το δείκτη του ποντικιού στην επιλογή Settings [Ρυθμίσεις] και, στη συνέχεια, κάντε κλικ στην επιλογή Control Panel [Πίνακας Ελέγχου].

| Κάντε διπλό κλικ στο εικονίδιο Network [Δίκτυο].

| Κάντε κλικ στο κουμπί File and Print Sharing [Κοινή χρήση αρχείων και εκτυπωτών].

| Ενεργοποιήστε το πλαίσιο ελέγχου I want to be able to allow others to print to my printer(s) [Με δυνατότητα εκτύπωσης στον εκτυπωτή ή τους εκτυπωτές μου από άλλους] και κάντε κλικ στο κουμπί OK.

| Στο παράθυρο διαλόγου Network [Δίκτυο], κάντε κλικ στο κουμπί OK.

| Στο παράθυρο Control Panel [Πίνακας Ελέγχου], κάντε διπλό κλικ στο εικονίδιο Printers [Εκτυπωτές].

|  | Σημείωση:

Εάν εμφανιστεί ένα παράθυρο διαλόγου που σας ζητά να τοποθετήσετε το CD-ROM των Windows Me ή 98, τοποθετήστε το στη μονάδα CD-ROM και ακολουθήστε τις οδηγίες που εμφανίζονται στην οθόνη.

Εάν εμφανιστεί ένα παράθυρο διαλόγου που σας ζητά να επανεκκινήσετε τον υπολογιστή σας, κάντε επανεκκίνηση, ανοίξτε το φάκελο Printers [Εκτυπωτές] και συνεχίστε με το βήμα 7.

| Επιλέξτε το εικονίδιο του εκτυπωτή σας στο φάκελο Printers [Εκτυπωτές] και στη συνέχεια κάντε κλικ στην εντολή Sharing [Κοινή χρήση] από το μενού File [Αρχείο].

| Ενεργοποιήστε την επιλογή Shared As [Κοινόχρηστο ως], πληκτρολογήστε τις πληροφορίες του εκτυπωτή που σας ζητούνται και κάντε κλικ στο κουμπί OK.

### Πρόσβαση στον εκτυπωτή μέσω δικτύου

Για να χρησιμοποιήσετε τον εκτυπωτή σας από άλλους υπολογιστές σε δίκτυο, πρώτα προσθέστε τον εκτυπωτή σε κάθε υπολογιστή που θα έχει πρόσβαση σε αυτόν. Ακολουθήστε τα παρακάτω βήματα.

| Σημείωση:

Ο εκτυπωτής σας πρέπει να έχει ρυθμιστεί ως κοινόχρηστος πόρος στον υπολογιστή με τον οποίο είναι απευθείας συνδεδεμένος, για να μπορέσετε να αποκτήσετε πρόσβαση σε αυτόν από έναν άλλο υπολογιστή. Ανατρέξτε στην ενότητα Ρύθμιση του εκτυπωτή σας ως κοινόχρηστου εκτυπωτή

| Κάντε κλικ στο κουμπί Start [Έναρξη], τοποθετήστε το δείκτη του ποντικιού στην επιλογή Settings [Ρυθμίσεις] και, στη συνέχεια, κάντε κλικ στην επιλογή Printers [Εκτυπωτές].

| Κάντε διπλό κλικ στο εικονίδιο Add Printer [Προσθήκη εκτυπωτή]. Εμφανίζεται ο οδηγός Add Printer Wizard [Οδηγός προσθήκης εκτυπωτή].

| Κάντε κλικ στο κουμπί Next [Επόμενο].

| Ενεργοποιήστε την επιλογή Network printer [Εκτυπωτής δικτύου] και κάντε κλικ στο κουμπί Next [Επόμενο].

| Στην επόμενη οθόνη, κάντε κλικ στο κουμπί Browse [Αναζήτηση].

| Κάντε διπλό κλικ στο εικονίδιο του υπολογιστή που είναι απευθείας συνδεδεμένος με τον εκτυπωτή. Στη συνέχεια, κάντε κλικ στο εικονίδιο του κατάλληλου εκτυπωτή.

| Κάντε κλικ στο κουμπί ΟΚ και ακολουθήστε τις οδηγίες που εμφανίζονται στην οθόνη.

|  | Σημείωση:

Για την παρακολούθηση της κατάστασης ενός κοινόχρηστου εκτυπωτή, το EPSON Status Monitor 3 πρέπει να είναι εγκατεστημένο σε κάθε υπολογιστή. Το EPSON Status Monitor 3 εγκαθίσταται αυτόματα, όταν εγκαθιστάτε το λογισμικό του εκτυπωτή για πρώτη φορά.

[Αρχή]

Επόμενο