Αντικατάσταση δοχείων μελανιού

# Έλεγχος της ποσότητας μελανιού

> EPSON Status Monitor 3
> Ένδειξη προόδου

Μπορείτε να ελέγξετε την ποσότητα μελανιού που απομένει στα δοχεία μελανιού χρησιμοποιώντας το EPSON Status Monitor 3 ή την ένδειξη προόδου. Για λεπτομέρειες, ανατρέξτε στην κατάλληλη ενότητα παρακάτω.

## EPSON Status Monitor 3

Αποκτήστε πρόσβαση στο EPSON Status Monitor 3 με έναν από τους παρακάτω τρόπους.

- Κάντε διπλό κλικ στο εικονίδιο συντόμευσης σε σχήμα εκτυπωτή, στη γραμμή εργασιών των Windows. Για να προσθέσετε ένα εικονίδιο συντόμευσης στη γραμμή εργασιών, ανατρέξτε στην παρακάτω ενότητα.
  Ανατρέξτε στην ενότητα Προτιμήσεις εποπτείας

- Ανοίξτε το λογισμικό του εκτυπωτή, κάντε κλικ στην καρτέλα Maintenance [Συντήρηση] και μετά κάντε κλικ στο κουμπί EPSON Status Monitor 3.

Εμφανίζεται μια γραφική απεικόνιση με την ποσότητα μελανιού που απομένει.

| Σημείωση:

Εάν κάποιο από τα δοχεία μελανιού που είναι εγκατεστημένα στον εκτυπωτή είναι κατεστραμμένο, δεν είναι συμβατό με το μοντέλο του εκτυπωτή ή δεν είναι εγκατεστημένο σωστά, το EPSON Status Monitor 3 δεν θα εμφανίζει με ακρίβεια την ποσότητα μελανιού που απομένει για κανένα από τα δοχεία μελανιού. Αντικαταστήστε ή εγκαταστήστε ξανά κάθε δοχείο μελανιού που υποδεικνύεται από το EPSON Status Monitor 3.

Για το έγχρωμο δοχείο μελανιού, το χρώμα με τη μικρότερη ποσότητα του μελανιού που απομένει προσδιορίζει το επίπεδο που εμφανίζεται για όλα τα χρώματα του δοχείου.

[Αρχή]

## Ένδειξη προόδου

Το παράθυρο διαλόγου της ένδειξης προόδου εμφανίζεται αυτόματα, όταν στέλνετε μια εργασία εκτύπωσης στον εκτυπωτή. Μπορείτε να ελέγξετε την ποσότητα μελανιού που απομένει από αυτό το παράθυρο διαλόγου.

[Αρχή]

Προηγούμενο