Άλλες πληροφορίες

# Χρήση ειδικών μέσων

> Δυνατότητες φόρτωσης ειδικών μέσων Epson
> Αποθήκευση του Epson Photo Paper

Μπορείτε να επιτύχετε ικανοποιητικά αποτελέσματα με τους περισσότερους τύπους απλού χαρτιού άριστης ποιότητας. Ωστόσο, το χαρτί με επίστρωση και το γυαλιστερό φιλμ παρέχουν ανώτερης ποιότητας εκτυπώσεις, επειδή απορροφούν λιγότερο μελάνι.

Η Epson παρέχει ειδικά μέσα τα οποία έχουν δημιουργηθεί για το μελάνι που χρησιμοποιείται σε εκτυπωτές ψεκασμού της Epson. Η Epson συνιστά τη χρήση μέσων της Epson για την εξασφάλιση αποτελεσμάτων υψηλής ποιότητας.

Όταν τοποθετείτε ειδικά μέσα της Epson, διαβάστε πρώτα τις οδηγίες που συνοδεύουν τα μέσα και έχετε υπόψη σας τα παρακάτω σημεία.

| Προσοχή:

Τα φύλλα καθαρισμού που συνοδεύουν τα ειδικά μέσα της Epson δεν πρέπει να χρησιμοποιηθούν με αυτόν τον εκτυπωτή. Η λειτουργία καθαρισμού που εκτελείται από τα φύλλα αυτά δεν είναι απαραίτητη με αυτόν τον τύπο εκτυπωτή και τα φύλλα μπορεί να προκαλέσουν εμπλοκή στον εκτυπωτή.

| Σημείωση:

Τοποθετήστε το μέσο στην τροφοδοσία χαρτιού με την εκτυπώσιμη πλευρά προς τα επάνω. Ανατρέξτε στις οδηγίες που συνοδεύουν το μέσο για να καθορίσετε ποια είναι η εκτυπώσιμη πλευρά. Ορισμένοι τύποι μέσου έχουν κομμένες γωνίες για να σας βοηθούν να διακρίνετε το σωστό προσανατολισμό τοποθέτησης.

Εάν επεκτείνετε την εκτυπώσιμη περιοχή καθορίζοντας την επιλογή Minimize Margins [Ελαχιστοποίηση περιθωρίων] για τη ρύθμιση Printable Area [Εκτυπώσιμη περιοχή] στο λογισμικό του εκτυπωτή, η κομμένη γωνία στο ειδικό χαρτί ενδέχεται να καταστρέψει την εκτύπωσή σας.

Βεβαιωθείτε ότι η στοίβα χαρτιού εφαρμόζει κάτω από το σημάδι βέλους στην πλευρά του αριστερού πλευρικού οδηγού.

Βεβαιωθείτε ότι το χαρτί έχει τοποθετηθεί κάτω από τις λαβές που βρίσκονται στη μέσα πλευρά των πλευρικών οδηγών.

Εάν το χαρτί σχηματίζει καμπύλη, ισιώστε το ή γυρίστε το προς την αντίθετη κατεύθυνση πριν από την τοποθέτηση. Η εκτύπωση σε καμπυλωμένο χαρτί μπορεί να προκαλέσει κηλίδες στην εκτύπωση.

## Δυνατότητες φόρτωσης ειδικών μέσων της Epson

Ανατρέξτε στον παρακάτω πίνακα, για να δείτε τις δυνατότητες φόρτωσης των ειδικών μέσων της Epson.

Media Type [Τύπος μέσου] | Δυνατότητα φόρτωσης
Photo Quality Ink Jet Paper | A4, Letter: Έως 30 φύλλα Legal: Έως 10 φύλλα
Photo Quality Ink Jet Cards | Έως 30 κάρτες Τοποθετείτε πάντα το παρεχόμενο φύλλο στήριξης* κάτω από τις κάρτες.
Ink Jet Transparencies | Έως 10 φύλλα
Photo Quality Self Adhesive Sheets | Ένα φύλλο τη φορά
Photo Paper | 4 x 6 inch Photo Paper: Έως 20 φύλλα Τοποθετείτε πάντα ένα φύλλο στήριξης* κάτω από τη στοίβα του Photo Paper.
Premium Glossy Photo Paper | Ένα φύλλο τη φορά
Photo Stickers 16 και Photo Stickers 4 | Ένα φύλλο τη φορά
Iron-On Cool Peel Transfer Paper | Ένα φύλλο τη φορά
Premium Ink Jet Plain Paper | Έως 70 φύλλα
Bright White Ink Jet paper | Έως 70 φύλλα
Double-Sided Matte Paper | Ένα φύλλο τη φορά
Economy Photo Paper | Έως 20 φύλλα
Glossy Photo Paper | Έως 20 φύλλα
Matte Paper - Heavyweight | Έως 20 φύλλα Τοποθετείτε πάντα ένα φύλλο στήριξης* κάτω από τη στοίβα του Matte Paper-Heavyweight

[Αρχή]

## Αποθήκευση χαρτιού Epson Photo Paper

Τοποθετήστε ξανά στην αρχική του συσκευασία το χαρτί που δεν χρησιμοποιήσατε, αμέσως μόλις ολοκληρωθεί η διαδικασία εκτύπωσης. Η Epson συνιστά την αποθήκευση των εκτυπώσεών σας σε πλαστικές θήκες που κλείνουν. Διατηρήστε τις μακριά από υψηλές θερμοκρασίες, υγρασία και άμεσο ηλιακό φως.

[Αρχή]

Προηγούμενο | Επόμενο