Επίλυση Προβλημάτων

# Διάγνωση του προβλήματος

> Ενδείξεις σφαλμάτων
> EPSON Status Monitor
> Εκτέλεση ελέγχου λειτουργίας του εκτυπωτή

Η αντιμετώπιση των προβλημάτων του εκτυπωτή επιτυγχάνεται σε δύο βήματα: πρώτα διαγνώστε το πρόβλημα και στη συνέχεια εφαρμόστε τις πιθανές λύσεις μέχρι να επιλυθεί το πρόβλημα.

Οι πληροφορίες που είναι απαραίτητες για τη διάγνωση και την επίλυση των πιο συνηθισμένων προβλημάτων παρέχονται από την ηλεκτρονική επίλυση προβλημάτων, τον πίνακα ελέγχου του εκτυπωτή, το βοηθητικό πρόγραμμα EPSON Status Monitor ή εκτελώντας έναν έλεγχο λειτουργίας του εκτυπωτή. Ανατρέξτε στην αντίστοιχη ενότητα παρακάτω.

Εάν αντιμετωπίζετε ένα συγκεκριμένο πρόβλημα που έχει σχέση με την ποιότητα εκτύπωσης, ένα πρόβλημα εκτύπωσης το οποίο δεν έχει σχέση με την ποιότητα εκτύπωσης ή ένα πρόβλημα με την τροφοδοσία χαρτιού, ή εάν ο εκτυπωτής δεν εκτυπώνει καθόλου, ανατρέξτε στην κατάλληλη ενότητα αυτού του κεφαλαίου.

Για να επιλύσετε ένα πρόβλημα, ενδέχεται να χρειαστεί να ακυρώσετε την εκτύπωση.
Ανατρέξτε στην ενότητα Ακύρωση εκτύπωσης

## Ενδείξεις σφαλμάτων

Μπορείτε να προσδιορίσετε πολλά συνηθισμένα προβλήματα του εκτυπωτή χρησιμοποιώντας τις φωτεινές ενδείξεις στον πίνακα ελέγχου του εκτυπωτή. Εάν ο εκτυπωτής σας σταματήσει να εργάζεται και οι φωτεινές ενδείξεις είναι αναμμένες ή αναβοσβήνουν, χρησιμοποιήστε τον παρακάτω πίνακα με δείγματα φωτεινών ενδείξεων για να διαγνώσετε το πρόβλημα και στη συνέχεια εκτελέστε τις προτεινόμενες διορθωτικές ενέργειες. Εάν η κατάσταση της φωτεινής ένδειξης λειτουργίας δεν εμφανίζεται, είναι αναμμένη ή αναβοσβήνει.

Φωτεινές ενδείξεις | Πρόβλημα και λύση
| Τέλος χαρτιού
Δεν υπάρχει χαρτί στον εκτυπωτή. | Τοποθετήστε χαρτί στην τροφοδοσία χαρτιού και, στη συνέχεια, πιέστε το κουμπί συντήρησης για να συνεχιστεί η εκτύπωση. Ο εκτυπωτής συνεχίζει την εκτύπωση και η φωτεινή ένδειξη σβήνει.
| Εμπλοκή χαρτιού
Έχει γίνει εμπλοκή χαρτιού στον εκτυπωτή. | Πιέστε το κουμπί συντήρησης για να εξαχθεί το μπλοκαρισμένο χαρτί. Εάν το μήνυμα σφάλματος δεν εξαφανίζεται, ανοίξτε κάλυμμα του εκτυπωτή και αφαιρέστε όλο το χαρτί από μέσα, μαζί με τυχόν σχισμένα κομμάτια. Κατόπιν, φορτώστε ξανά το χαρτί στην τροφοδοσία φύλλων και πιέστε το κουμπί συντήρησης για να συνεχίσετε την εκτύπωση.
| Χαμηλή στάθμη μελανιού
Το δοχείο μαύρου ή έγχρωμου μελανιού είναι σχεδόν άδειο. | Προμηθευτείτε ένα ανταλλακτικό δοχείο μαύρου (T036) ή έγχρωμου μελανιού (T037). Για να προσδιορίσετε ποιο δοχείο είναι σχεδόν άδειο, ελέγξτε τα επίπεδα μελανιού χρησιμοποιώντας το EPSON Status Monitor 3.
| Τέλος μελανιού
Το δοχείο μαύρου ή έγχρωμου μελανιού είναι σχεδόν άδειο ή δεν είναι εγκατεστημένο. | Αντικαταστήστε το δοχείο μαύρου (T036) ή έγχρωμου μελανιού (T037) με ένα καινούριο. Ανατρέξτε στην ενότητα Αντικατάσταση δοχείου μελανιού
| Σφάλμα επαναφοράς
Ο μηχανισμός επαναφοράς της κεφαλής εκτύπωσης εμποδίζεται από μπλοκαρισμένο χαρτί ή άλλο ξένο υλικό και δεν είναι δυνατή η επαναφορά στην αρχική θέση. | Σβήστε τον εκτυπωτή. Ανοίξτε το κάλυμμα του εκτυπωτή και αφαιρέστε με το χέρι το χαρτί ή άλλο σώμα που εμποδίζει τη διαδρομή του χαρτιού. Στη συνέχεια, ανάψτε πάλι τον εκτυπωτή. Εάν το σφάλμα παραμένει, επικοινωνήστε με τον προμηθευτή σας.

[Αρχή]

## EPSON Status Monitor

Εάν παρουσιαστεί ένα πρόβλημα ενώ εκτυπώνετε, εμφανίζεται ένα μήνυμα σφάλματος στο παράθυρο της ένδειξης προόδου.

Όταν τελειώσει το μελάνι, κάντε κλικ στο κουμπί How To [Διαδικασίες] στο παράθυρο EPSON Status Monitor ή στο παράθυρο της ένδειξης προόδου και το βοηθητικό πρόγραμμα EPSON Status Monitor θα σας καθοδηγήσει βήμα προς βήμα στη διαδικασία αντικατάστασης του δοχείου.

Εάν ένα μήνυμα σφάλματος δηλώνει ότι κάποια εξαρτήματα στο εσωτερικό του εκτυπωτή σας είναι κοντά στο όριο της διάρκειας χρήσης τους, επικοινωνήστε με τον προμηθευτή σας για να αποκτήσετε καινούρια.

[Αρχή]

## Εκτέλεση ελέγχου λειτουργίας του εκτυπωτή

Εάν δεν μπορείτε να προσδιορίσετε την αιτία του προβλήματος, η πραγματοποίηση ενός ελέγχου της λειτουργίας του εκτυπωτή μπορεί να σας βοηθήσει να προσδιορίσετε αν το πρόβλημα προέρχεται από τον εκτυπωτή ή τον υπολογιστή.

Για να εκτυπώσετε μια σελίδα ελέγχου της λειτουργίας του εκτυπωτή, ακολουθήστε τα παρακάτω βήματα.

| Βεβαιωθείτε ότι ο υπολογιστής είναι σε λειτουργία και ότι ο εκτυπωτής είναι σβηστός.

| Αποσυνδέστε το καλώδιο από τη διασύνδεση του εκτυπωτή.

| Βεβαιωθείτε ότι στην τροφοδοσία χαρτιού υπάρχει χαρτί μεγέθους A4 ή Letter.

| Κρατήστε πατημένο το κουμπί συντήρησης και πιέστε το κουμπί τροφοδοσίας , για να ανάψετε τον εκτυπωτή. Αφήστε μόνο το κουμπί τροφοδοσίας . Αφού ξεκινήσει ο έλεγχος λειτουργίας από τον εκτυπωτή, αφήστε το κουμπί συντήρησης .

Συγκρίνετε την ποιότητα της εκτυπωμένης δοκιμαστικής σελίδας με το δείγμα που εμφανίζεται παρακάτω. Εάν δεν υπάρχουν προβλήματα με την ποιότητα εκτύπωσης, όπως κενά ή τμήματα που λείπουν στις δοκιμαστικές γραμμές, ο ίδιος ο εκτυπωτής είναι εντάξει και το πρόβλημα πιθανόν να βρίσκεται στις ρυθμίσεις στο λογισμικό του εκτυπωτή, στις ρυθμίσεις της εφαρμογής, στο καλώδιο διασύνδεσης (βεβαιωθείτε ότι χρησιμοποιείτε θωρακισμένο καλώδιο) ή στον ίδιο τον υπολογιστή.

Εάν η σελίδα ελέγχου δεν εκτυπώνεται ικανοποιητικά, όπως φαίνεται παρακάτω, υπάρχει πρόβλημα με τον εκτυπωτή. Για παράδειγμα, αν λείπει κάποιο τμήμα των εκτυπωμένων γραμμών, αυτό μπορεί να σημαίνει ότι κάποιο ακροφύσιο είναι φραγμένο ή ότι η κεφαλή εκτύπωσης δεν είναι στοιχισμένη σωστά.

[Αρχή]

Επόμενο