Άλλες πληροφορίες

# Φόρτωση μονών φύλλων χαρτιού

Ακολουθήστε τα παρακάτω βήματα για να τοποθετήσετε χαρτί στον εκτυπωτή.

| Τραβήξτε προς τα έξω την κασέτα εξόδου και ανοίξτε την επέκταση. Κατόπιν, κρατήστε πατημένη τη λαβή και μετακινήστε τον αριστερό πλευρικό οδηγό έτσι ώστε η απόσταση ανάμεσα στους δύο πλευρικούς οδηγούς να είναι λίγο μεγαλύτερη από το πλάτος του χαρτιού σας.

| Ξεφυλλίστε μια στοίβα χαρτιού και κατόπιν χτυπήστε τη σε μια επίπεδη επιφάνεια ώστε να ισιώσουν οι άκρες του χαρτιού.

| Τοποθετήστε τη στοίβα στην τροφοδοσία χαρτιού με την εκτυπώσιμη πλευρά προς τα επάνω και τη δεξιά πλευρά του χαρτιού να εφάπτεται στο δεξιό πλευρικό οδηγό. Στη συνέχεια, σύρετε τον αριστερό πλευρικό οδηγό προς την αριστερή άκρη του χαρτιού. Βεβαιωθείτε ότι η στοίβα χαρτιού έχει τοποθετηθεί κάτω από τις λαβές που βρίσκονται στη μέσα πλευρά των πλευρικών οδηγών.

|  | Προσοχή:

Μην σπρώχνετε το χαρτί στην τροφοδοσία φύλλων του εκτυπωτή. Φορτώστε το χαρτί έτσι ώστε η άκρη να κάθεται μέσα και να διακρίνεται όταν κοιτάτε από επάνω την τροφοδοσία φύλλων. Η φόρτωση του χαρτιού πολύ βαθιά μέσα στην τροφοδοσία φύλλων ενδέχεται να προκαλέσει βλάβη στον εκτυπωτή. Ανατρέξτε στην εικόνα παρακάτω.

|  | Σημείωση:

Αφήστε αρκετό χώρο μπροστά από τον εκτυπωτή ώστε να γίνεται σωστά η εξαγωγή του χαρτιού.

Να τοποθετείτε πάντα το χαρτί με τη στενή του πλευρά στην τροφοδοσία φύλλων.

Βεβαιωθείτε ότι η στοίβα χαρτιού αγγίζει ή είναι χαμηλότερη από το σημάδι του βέλους στον πλευρικό οδηγό.

Εάν το χαρτί σχηματίζει καμπύλη, ισιώστε το ή γυρίστε το ελαφρά προς την αντίθετη πλευρά πριν να το τοποθετήσετε. Η εκτύπωση σε καμπυλωμένο χαρτί μπορεί να προκαλέσει κηλίδες στην εκτύπωση, ιδιαίτερα εάν εκτυπώνετε έχοντας καθορίσει την επιλογή Minimize Margins [Ελαχιστοποίηση περιθωρίων] για τη ρύθμιση Printable Area [Εκτυπώσιμη περιοχή].

[Αρχή]

Προηγούμενο | Επόμενο