# Οδηγίες ασφάλειας

> Κατά την εγκατάσταση του εκτυπωτή
> Κατά την επιλογή θέσης για τον εκτυπωτή
> Κατά τη χρήση του εκτυπωτή
> Κατά το χειρισμό των δοχείων μελανιού
> Προειδοποίηση, Προσοχή και Σημειώσεις

| Διαβάστε όλες τις οδηγίες αυτής της ενότητας πριν να χρησιμοποιήσετε τον εκτυπωτή σας. Επίσης, φροντίστε να ακολουθείτε όλες τις προειδοποιήσεις και τις οδηγίες που αναγράφονται επάνω στον εκτυπωτή. ## Κατά την εγκατάσταση του εκτυπωτή Κατά την εγκατάσταση του εκτυπωτή, προσέξτε τα παρακάτω: Μην φράζετε και μην καλύπτετε τον ανεμιστήρα και τα ανοίγματα του εκτυπωτή. Να χρησιμοποιείτε μόνο τον τύπο της πηγής τροφοδοσίας που υποδεικνύεται στην ετικέτα του εκτυπωτή. Να χρησιμοποιείτε μόνο το καλώδιο τροφοδοσίας που συνοδεύει αυτό το προϊόν. Η χρήση άλλου καλωδίου μπορεί να προκαλέσει φωτιά ή ηλεκτροπληξία. Το καλώδιο τροφοδοσίας αυτού του προϊόντος προορίζεται για χρήση μόνο με αυτό το προϊόν. Η χρήση του με άλλη συσκευή μπορεί να προκαλέσει φωτιά ή ηλεκτροπληξία. Βεβαιωθείτε ότι το καλώδιο εναλλασσόμενου ρεύματος ανταποκρίνεται στις σχετικές τοπικές προδιαγραφές ασφάλειας. Να αποφεύγετε τη χρήση πριζών στο ίδιο κύκλωμα με φωτοτυπικά ή συστήματα ελέγχου αέρα, που ανάβουν και σβήνουν συχνά. Να αποφεύγετε τη χρήση ηλεκτρικών πριζών που ελέγχονται από διακόπτες τοίχου ή αυτόματους χρονοδιακόπτες. Να κρατάτε ολόκληρο το σύστημα του υπολογιστή μακριά από πιθανές πηγές ηλεκτρομαγνητικών παρεμβολών, όπως είναι τα μεγάφωνα και οι μονάδες βάσης των ασύρματων τηλεφώνων. Μην χρησιμοποιείτε κατεστραμμένο ή φθαρμένο καλώδιο τροφοδοσίας. Εάν χρησιμοποιείτε μια προέκταση καλωδίου με τον εκτυπωτή, βεβαιωθείτε ότι η συνολική τιμή αμπέρ των συσκευών που είναι συνδεδεμένες με την προέκταση καλωδίου δεν υπερβαίνει την τιμή αμπέρ του καλωδίου. Επίσης, βεβαιωθείτε ότι η συνολική τιμή αμπέρ όλων των συσκευών που είναι συνδεδεμένες στην πρίζα του τοίχου δεν υπερβαίνει την τιμή αμπέρ της πρίζας. Μην προσπαθήσετε να επισκευάσετε μόνοι σας τον εκτυπωτή. Βγάλτε τον εκτυπωτή από την πρίζα και επικοινωνήστε με εξουσιοδοτημένους τεχνικούς στις παρακάτω περιπτώσεις: Εάν το καλώδιο τροφοδοσίας ή το βύσμα είναι κατεστραμμένο, εάν έχει χυθεί υγρό μέσα στον εκτυπωτή, εάν ο εκτυπωτής έχει πέσει ή το περίβλημα έχει καταστραφεί, εάν ο εκτυπωτής δεν λειτουργεί κανονικά ή παρουσιάζει εμφανείς αλλαγές στην απόδοσή του. Εάν σκοπεύετε να χρησιμοποιήσετε τον εκτυπωτή στη Γερμανία, ο χώρος εγκατάστασης πρέπει να προστατεύεται από διακόπτη κυκλώματος 10 ή 16 αμπέρ που να παρέχει στον εκτυπωτή επαρκή προστασία από βραχυκυκλώματα ή υπερβολική τάση. ## Κατά την επιλογή θέσης για τον εκτυπωτή Κατά την επιλογή θέσης για τον εκτυπωτή, προσέξτε τα παρακάτω: Τοποθετήστε τον εκτυπωτή σε μια επίπεδη, σταθερή επιφάνεια, η οποία να επεκτείνεται πέρα από τη βάση του εκτυπωτή προς όλες τις κατευθύνσεις. Εάν τοποθετήσετε τον εκτυπωτή δίπλα στον τοίχο, αφήστε περισσότερα από 10 εκ. ανάμεσα στο πίσω μέρος του εκτυπωτή και τον τοίχο. Ο εκτυπωτής δεν θα λειτουργεί σωστά εάν γέρνει. Κατά την αποθήκευση ή τη μεταφορά του εκτυπωτή, αποφεύγετε να τον γέρνετε, να τον στηρίζετε στο πλάι ή να τον αναποδογυρίζετε. Διαφορετικά, υπάρχει περίπτωση να χυθεί μελάνι από τα δοχεία. Αφήστε αρκετό χώρο μπροστά από τον εκτυπωτή ώστε να γίνεται σωστά η εξαγωγή του χαρτιού. Αποφεύγετε μέρη με απότομες αλλαγές στη θερμοκρασία και την υγρασία. Επίσης, διατηρείτε τον εκτυπωτή μακριά από το άμεσο ηλιακό φως, τα δυνατά φώτα ή τις πηγές θερμότητας. Αποφεύγετε μέρη με σκόνη, δονήσεις ή κραδασμούς. Αφήστε αρκετό χώρο γύρω από τον εκτυπωτή ώστε να υπάρχει επαρκής εξαερισμός. Τοποθετήστε τον εκτυπωτή κοντά σε πρίζα, ώστε να είναι εύκολη η σύνδεση και η αποσύνδεσή του. ## Κατά τη χρήση του εκτυπωτή Κατά τη χρήση του εκτυπωτή, προσέξτε τα παρακάτω: Μην βάζετε αντικείμενα μέσα από τα ανοίγματα του εκτυπωτή. Προσέξτε να μην χύσετε υγρό στον εκτυπωτή. Μην βάζετε τα χέρια σας στο εσωτερικό του εκτυπωτή και μην αγγίζετε τα δοχεία μελανιού κατά την εκτύπωση. Μην μετακινείτε την κεφαλή εκτύπωσης με το χέρι, γιατί ενδέχεται να προκληθεί βλάβη στον εκτυπωτή. Να σβήνετε πάντα τον εκτυπωτή χρησιμοποιώντας το κουμπί τροφοδοσίας . Όταν πιέζετε αυτό το κουμπί, η φωτεινή ένδειξη αναβοσβήνει. Μην βγάζετε τον εκτυπωτή από την πρίζα και μην διακόπτετε την τροφοδοσία μέχρι να σταματήσει να αναβοσβήνει η φωτεινή ένδειξη τροφοδοσίας . Πριν από τη μεταφορά του εκτυπωτή, βεβαιωθείτε ότι η κεφαλή εκτύπωσης είναι στην αρχική της θέση (άκρη δεξιά) και ότι τα δοχεία είναι στη θέση τους. Αφήστε τα δοχεία μελανιού στη θέση τους. Με την αφαίρεση των δοχείων ενδέχεται να στεγνώσει η κεφαλή εκτύπωσης και ίσως να μην είναι δυνατή η εκτύπωση. ## Κατά το χειρισμό των δοχείων μελανιού Κατά το χειρισμό των δοχείων μελανιού, προσέξτε τα παρακάτω: Να φυλάσσετε τα δοχεία μελανιού μακριά από τα παιδιά. Μην επιτρέπετε στα παιδιά να πίνουν το περιεχόμενο των δοχείων ή να χειρίζονται τα δοχεία μελανιού με οποιονδήποτε τρόπο. Μην ανακινείτε τα δοχεία μελανιού, γιατί μπορεί να προκληθεί διαρροή. Να προσέχετε όταν χειρίζεστε τα χρησιμοποιημένα δοχεία μελανιού, καθώς μπορεί να υπάρχει μελάνι γύρω από τη θύρα τροφοδοσίας του μελανιού. Εάν πέσει μελάνι στο δέρμα σας, πλυθείτε καλά με σαπούνι και νερό. Εάν μπει μελάνι στα μάτια σας, πλύνετέ τα αμέσως με άφθονο νερό. Εάν συνεχίσετε να νιώθετε δυσφορία ή έχετε προβλήματα όρασης, συμβουλευτείτε αμέσως το γιατρό σας. Εγκαταστήστε το δοχείο μελανιού αμέσως μόλις αφαιρέσετε τη συσκευασία του. Εάν αφήσετε το δοχείο εκτός συσκευασίας για πολύ καιρό πριν από τη χρήση του, ενδέχεται να παρουσιαστεί πρόβλημα στην εκτύπωση. Μην χρησιμοποιείτε το δοχείο μελανιού μετά την ημερομηνία λήξης που αναγράφεται στη συσκευασία του: διαφορετικά, ενδέχεται η ποιότητα της εκτύπωσης να μην είναι καλή. Για καλύτερα αποτελέσματα, χρησιμοποιήστε τα δοχεία μελανιού μέσα σε έξι μήνες από την εγκατάστασή τους. Μην αποσυναρμολογείτε τα δοχεία μελανιού και μην προσπαθείτε να τα ξαναγεμίσετε. Αυτό μπορεί να προκαλέσει βλάβη στην κεφαλή εκτύπωσης. Εάν αποθηκεύσατε το δοχείο μελανιού σε κρύο χώρο, αφήστε το σε θερμοκρασία δωματίου για τουλάχιστον τρεις ώρες πριν να το χρησιμοποιήσετε. Αποθηκεύστε τα δοχεία μελανιού σε δροσερό, σκοτεινό μέρος. Μην αγγίζετε το πράσινο IC chip που υπάρχει στο πίσω μέρος του δοχείου. Αυτό ενδέχεται να προκαλέσει προβλήματα στην ομαλή λειτουργία και στην εκτύπωση. Το IC chip σε αυτό το δοχείο μελανιού διατηρεί διάφορες πληροφορίες που αφορούν το δοχείο, όπως σχετικά με την ποσότητα του μελανιού που απομένει, ώστε να μπορείτε να αφαιρείτε και τοποθετείτε ξανά το δοχείο όποτε θέλετε. Ωστόσο, κάθε φορά που τοποθετείται το δοχείο καταναλώνεται μια ποσότητα μελανιού, επειδή ο εκτυπωτής πραγματοποιεί αυτόματα έλεγχο αξιοπιστίας. Εάν αφαιρέσετε ένα δοχείο μελανιού για μελλοντική χρήση, προστατέψτε την περιοχή τροφοδοσίας μελανιού από τη σκόνη και αποθηκεύστε το στο ίδιο περιβάλλον με τον εκτυπωτή. Χάρη σε μια βαλβίδα στη θύρα τροφοδοσίας μελανιού δεν απαιτείται άλλου είδους κάλυμμα, υπάρχει όμως κίνδυνος να στάξει μελάνι και να λερωθεί ό,τι έρθει σε επαφή με αυτό το σημείο του δοχείου. Μην αγγίζετε τη θύρα τροφοδοσίας μελανιού ή τη γύρω περιοχή. ### Συμβατότητα ENERGY STAR® Ως συνεργάτης του ENERGY STAR®, η Epson έχει ορίσει ότι το προϊόν αυτό ανταποκρίνεται στις οδηγίες του ENERGY STAR® για μειωμένη ενέργεια. Το Διεθνές Πρόγραμμα ENERGY STAR® για τον Εξοπλισμό Γραφείων είναι μια εθελοντική συνεργασία της βιομηχανίας υπολογιστών και εξοπλισμού γραφείων για την προώθηση προσωπικών υπολογιστών, οθονών, εκτυπωτών, συσκευών φαξ, φωτοαντιγραφικών και σαρωτών με μειωμένη ενέργεια, σε μια προσπάθεια μείωσης της μόλυνσης του περιβάλλοντος που προκαλείται από την παραγωγή ενέργειας. Οι προδιαγραφές και τα λογότυπά τους είναι ομοιόμορφα στα έθνη που συμμετέχουν. ## Προειδοποίηση, Προσοχή και Σημειώσεις
| Προειδοποίηση
Πρέπει να ακολουθείται προσεχτικά για την αποφυγή τραυματισμού.
| Προσοχή
Πρέπει να τηρείται για την αποφυγή βλάβης στη συσκευή σας.
| Σημειώσεις
Περιέχουν σημαντικές πληροφορίες και χρήσιμες συμβουλές για τη λειτουργία του εκτυπωτή σας.