Βελτίωση της ποιότητας εκτύπωσης

# Καθαρισμός της κεφαλής εκτύπωσης

> Χρήση του βοηθητικού προγράμματος Head Cleaning [Καθαρισμός της κεφαλής]
> Χρήση των κουμπιών του πίνακα ελέγχου

Εάν ανακαλύψετε ότι η εκτυπωμένη εικόνα εμφανίζεται αδικαιολόγητα αμυδρή ή ότι λείπουν κουκκίδες, ίσως να μπορέσετε να λύσετε αυτά τα προβλήματα καθαρίζοντας την κεφαλή εκτύπωσης. Καθαρίζοντας την κεφαλή, διασφαλίζεται η σωστή τροφοδοσία μελανιού από τα ακροφύσια.

Μπορείτε να καθαρίσετε την κεφαλή εκτύπωσης από τον υπολογιστή σας με χρήση του βοηθητικού προγράμματος Head Cleaning [Καθαρισμός της κεφαλής] του λογισμικού του εκτυπωτή ή από τον ίδιο τον εκτυπωτή χρησιμοποιώντας τα κουμπιά του πίνακα ελέγχου του εκτυπωτή.

| Σημείωση:

Ο καθαρισμός της κεφαλής εκτύπωσης καταναλώνει μελάνι. Για να αποφύγετε την άσκοπη κατανάλωση μελανιού, καθαρίστε την κεφαλή εκτύπωσης μόνο εάν παρατηρήσετε επιδείνωση της ποιότητας εκτύπωσης, για παράδειγμα, εάν η εκτύπωση εμφανίζεται με κηλίδες, τα χρώματα δεν είναι σωστά ή λείπουν.

Χρησιμοποιήστε πρώτα το βοηθητικό πρόγραμμα Nozzle Check [Έλεγχος ακροφυσίων], για να βεβαιωθείτε ότι η κεφαλή εκτύπωσης χρειάζεται καθαρισμό. Με αυτόν τον τρόπο εξοικονομείτε μελάνι.

Όταν η φωτεινή ένδειξη σφάλματος αναβοσβήνει ή είναι αναμμένη, δεν μπορείτε να καθαρίσετε την κεφαλή εκτύπωσης. Αντικαταστήστε πρώτα το κατάλληλο δοχείο μελανιού.

## Χρήση του βοηθητικού προγράμματος Head Cleaning [Καθαρισμός της κεφαλής]

Ακολουθήστε τα παρακάτω βήματα για να καθαρίσετε την κεφαλή εκτύπωσης, χρησιμοποιώντας το βοηθητικό πρόγραμμα Head Cleaning [Καθαρισμός της κεφαλής].

| Βεβαιωθείτε ότι ο εκτυπωτής είναι αναμμένος και ότι η φωτεινή ένδειξη σφάλματος είναι σβηστή.

|  | Σημείωση:

Εάν η φωτεινή ένδειξη σφάλματος αναβοσβήνει, δεν μπορείτε να καθαρίσετε την κεφαλή εκτύπωσης. Αντικαταστήστε πρώτα το κατάλληλο δοχείο μελανιού.

| Αποκτήστε πρόσβαση στο λογισμικό του εκτυπωτή.

| Πρόσβαση στο λογισμικό του εκτυπωτή

| Κάντε κλικ στην καρτέλα Maintenance [Συντήρηση] και κατόπιν κάντε κλικ στο κουμπί Head Cleaning [Καθαρισμός της κεφαλής].

| Ακολουθήστε τις οδηγίες που εμφανίζονται στην οθόνη.

> Η φωτεινή ένδειξη λειτουργίας αναβοσβήνει κατά την εκτέλεση του κύκλου καθαρισμού από τον εκτυπωτή.

|  | Προσοχή:

Μην σβήνετε ποτέ τον εκτυπωτή ενώ αναβοσβήνει η φωτεινή ένδειξη λειτουργίας . Με αυτή την ενέργεια ενδέχεται να προκληθεί βλάβη στον εκτυπωτή.

| Όταν η φωτεινή ένδειξη λειτουργίας σταματήσει να αναβοσβήνει, τοποθετήστε μερικά φύλλα χαρτιού και κάντε κλικ στο κουμπί Print Nozzle Check Pattern [Εκτύπωση δείγματος για έλεγχο ακροφυσίων] στο παράθυρο διαλόγου Head Cleaning [Καθαρισμός της κεφαλής], για να βεβαιωθείτε ότι η κεφαλή εκτύπωσης είναι καθαρή.

Ακολουθούν δύο δείγματα ελέγχου ακροφυσίων:

| Σωστό δείγμα

| Η κεφαλή εκτύπωσης χρειάζεται καθαρισμό

Εάν η σελίδα ελέγχου ακροφυσίων δεν εκτυπώνεται ικανοποιητικά, ίσως να πρέπει να επαναλάβετε τον καθαρισμό της κεφαλής και να εκτυπώσετε ξανά το δείγμα για τον έλεγχο των ακροφυσίων.
Ανατρέξτε στην ενότητα Καθαρισμός της κεφαλής εκτύπωσης

| Σημείωση:

Εάν δεν βελτιωθεί η ποιότητα εκτύπωσης αφού επαναλάβετε αυτήν τη διαδικασία τέσσερις ή πέντε φορές, κλείστε τον εκτυπωτή και ανάψτε τον ξανά την επόμενη μέρα. Στη συνέχεια, επαναλάβετε τον έλεγχο ακροφυσίων και τον καθαρισμό της κεφαλής, εάν είναι απαραίτητο.

Εάν η ποιότητα εκτύπωσης εξακολουθεί να μην έχει βελτιωθεί, τουλάχιστον ένα από τα δοχεία μελανιού ενδέχεται να είναι παλιό ή να έχει καταστραφεί και να πρέπει να αντικατασταθεί. Ανατρέξτε στην ενότητα Αντικατάσταση δοχείου μελανιού, για να αντικαταστήσετε ένα δοχείο μελανιού πριν να αδειάσει.

Εάν η ποιότητα εκτύπωσης εξακολουθεί να μην σας ικανοποιεί ακόμη και μετά την αντικατάσταση των δοχείων μελανιού, επικοινωνήστε με τον προμηθευτή σας.

Για να διατηρήσετε την ποιότητα εκτύπωσης, προτείνουμε να εκτυπώνετε λίγες σελίδες τουλάχιστον μία φορά το μήνα.

[Αρχή]

## Χρήση των κουμπιών του πίνακα ελέγχου

Ακολουθήστε τα παρακάτω βήματα, για να καθαρίσετε την κεφαλή εκτύπωσης χρησιμοποιώντας τα κουμπιά του πίνακα ελέγχου.

| Βεβαιωθείτε ότι η φωτεινή ένδειξη τροφοδοσίας είναι αναμμένη και ότι η φωτεινή ένδειξη σφάλματος είναι σβηστή.

|  | Σημείωση:

Εάν η φωτεινή ένδειξη σφάλματος αναβοσβήνει ή είναι αναμμένη, δεν μπορείτε να καθαρίσετε την κεφαλή εκτύπωσης. Με αυτή τη λειτουργία θα ξεκινήσει η διαδικασία αντικατάστασης του δοχείου μελανιού. Εάν δεν θέλετε να αντικαταστήσετε ένα δοχείο μελανιού σε αυτό το σημείο, πιέστε ξανά το κουμπί συντήρησης για να επαναφέρετε την κεφαλή εκτύπωσης στην αρχική της θέση.

| Κρατήστε πατημένο το κουμπί συντήρησης για τρία δευτερόλεπτα.

|  | Σημείωση:

Εάν αφήσετε το κουμπί συντήρησης νωρίτερα από τρία δευτερόλεπτα, θα γίνει τροφοδοσία χαρτιού. Εάν πιέσετε το κουμπί για περισσότερο από έξι δευτερόλεπτα, η κεφαλή εκτύπωσης θα μετακινηθεί στη θέση αντικατάστασης δοχείου μελανιού. Πιέστε ξανά το κουμπί συντήρησης , για να εξαγάγετε το χαρτί ή να επαναφέρετε την κεφαλή εκτύπωσης στην αρχική της θέση, και κατόπιν επαναλάβετε το βήμα 1.

> Ξεκινά ο καθαρισμός της κεφαλής εκτύπωσης από τον εκτυπωτή και η φωτεινή ένδειξη λειτουργίας αρχίζει να αναβοσβήνει.

|  | Προσοχή:

Μην σβήνετε ποτέ τον εκτυπωτή ενώ αναβοσβήνει η φωτεινή ένδειξη λειτουργίας . Με αυτή την ενέργεια ενδέχεται να προκληθεί βλάβη στον εκτυπωτή.

| Όταν η φωτεινή ένδειξη λειτουργίας σταματήσει να αναβοσβήνει, εκτυπώστε ένα δείγμα ελέγχου ακροφυσίων για να επιβεβαιώσετε ότι η κεφαλή είναι καθαρή. Ανατρέξτε στην ενότητα Έλεγχος των ακροφυσίων της κεφαλής εκτύπωσης

| Σημείωση:

Εάν δεν βελτιωθεί η ποιότητα εκτύπωσης αφού επαναλάβετε αυτήν τη διαδικασία τέσσερις ή πέντε φορές, κλείστε τον εκτυπωτή και ανάψτε τον ξανά την επόμενη μέρα. Στη συνέχεια, επαναλάβετε τον έλεγχο ακροφυσίων και τον καθαρισμό της κεφαλής, εάν είναι απαραίτητο.

Εάν η ποιότητα εκτύπωσης εξακολουθεί να μην έχει βελτιωθεί, τουλάχιστον ένα από τα δοχεία μελανιού ενδέχεται να είναι παλιό ή να έχει καταστραφεί και να πρέπει να αντικατασταθεί. Ανατρέξτε στην ενότητα Αντικατάσταση δοχείου μελανιού, για να αντικαταστήσετε ένα δοχείο μελανιού πριν να αδειάσει.

Εάν η ποιότητα εκτύπωσης εξακολουθεί να μην σας ικανοποιεί ακόμη και μετά την αντικατάσταση των δοχείων μελανιού, επικοινωνήστε με τον προμηθευτή σας.

Για να διατηρήσετε την ποιότητα εκτύπωσης, προτείνουμε να εκτυπώνετε λίγες σελίδες τουλάχιστον μία φορά το μήνα.

[Αρχή]

Προηγούμενο | Επόμενο