Άλλες πληροφορίες

# Μεταφορά του εκτυπωτή

Εάν πρέπει να μεταφέρετε τον εκτυπωτή σας, προετοιμάστε τον προσεκτικά και συσκευάστε τον όπως περιγράφεται παρακάτω, χρησιμοποιώντας το αρχικό κουτί (ή ένα παρόμοιο κουτί στο οποίο να εφαρμόζει ο εκτυπωτής) και υλικά συσκευασίας. Ακολουθήστε τα παρακάτω βήματα.

| Προειδοποίηση:

Να προσέχετε όταν χειρίζεστε τα χρησιμοποιημένα δοχεία μελανιού, καθώς μπορεί να υπάρχει μελάνι γύρω από τη θύρα τροφοδοσίας του μελανιού. Εάν πέσει μελάνι στο δέρμα σας, πλυθείτε καλά με σαπούνι και νερό. Εάν μπει μελάνι στα μάτια σας, πλύνετέ τα αμέσως με άφθονο νερό. Εάν συνεχίσετε να νιώθετε δυσφορία ή έχετε προβλήματα όρασης, συμβουλευτείτε αμέσως το γιατρό σας.

| Προσοχή:

Κατά την αποθήκευση ή τη μεταφορά του εκτυπωτή, αποφεύγετε να τον γέρνετε, να τον τοποθετείτε κάθετα ή να τον αναποδογυρίζετε. Διαφορετικά, ενδέχεται να προκληθεί διαρροή μελανιού εξαιτίας των δονήσεων ή των κραδασμών.

Αφήνετε όλα τα δοχεία μελανιού μέσα στον εκτυπωτή όταν τον μεταφέρετε. Εάν μεταφέρετε τον εκτυπωτή έχοντας αφαιρέσει τα δοχεία μπορεί να προκληθεί βλάβη στον εκτυπωτή.

| Ανοίξτε το κάλυμμα του εκτυπωτή και βεβαιωθείτε ότι η κεφαλή εκτύπωσης βρίσκεται στην αρχική της θέση (τέρμα δεξιά). Εάν όχι, ανάψτε τον εκτυπωτή και περιμένετε μέχρι να επιστρέψει η κεφαλή εκτύπωσης στην αρχική θέση της. Κλείστε το κάλυμμα του εκτυπωτή και κατόπιν σβήστε τον εκτυπωτή και βγάλτε τον από την πρίζα.

| Αποσυνδέστε το καλώδιο διασύνδεσης από τον εκτυπωτή.

| Αφαιρέστε τα χαρτιά από την τροφοδοσία φύλλων και αφαιρέστε το στήριγμα χαρτιού.

| Ανοίξτε πάλι το κάλυμμα του εκτυπωτή. Ασφαλίστε την υποδοχή του δοχείου μελανιού στον εκτυπωτή με την ταινία, όπως φαίνεται παρακάτω, και στη συνέχεια κλείστε το κάλυμμα του εκτυπωτή.

| Σπρώξτε προς τα μέσα την κασέτα εξόδου.

| Τοποθετήστε το προστατευτικό υλικό και στις δύο πλευρές του εκτυπωτή.

| Συσκευάστε πάλι τον εκτυπωτή και το καλώδιο τροφοδοσίας στο αρχικό κουτί.

| Διατηρείτε τον εκτυπωτή σε οριζόντια θέση κατά τη μεταφορά.

| Φροντίστε να αφαιρέσετε τα προστατευτικά υλικά και την ταινία από τον εκτυπωτή πριν να τον χρησιμοποιήσετε ξανά.

[Αρχή]

Προηγούμενο | Επόμενο