Επίλυση Προβλημάτων

# Ο εκτυπωτής δεν εκτυπώνει

> Όλες οι φωτεινές ενδείξεις είναι σβηστές
> Οι φωτεινές ενδείξεις άναψαν και στη συνέχεια έσβησαν
> Μόνο η φωτεινή ένδειξη λειτουργίας είναι αναμμένη
> Η φωτεινή ένδειξη σφάλματος αναβοσβήνει ή είναι αναμμένη
> Η φωτεινή ένδειξη σφάλματος είναι αναμμένη και η φωτεινή ένδειξη λειτουργίας αναβοσβήνει

## Όλες οι φωτεινές ενδείξεις είναι σβηστές

- Πατήστε το κουμπί τροφοδοσίας για να βεβαιωθείτε ότι ο εκτυπωτής είναι αναμμένος.

- Κλείστε τον εκτυπωτή και βεβαιωθείτε ότι το καλώδιο τροφοδοσίας είναι σταθερά συνδεδεμένο.

- Βεβαιωθείτε ότι η πρίζα λειτουργεί και ότι δεν ελέγχεται από διακόπτη τοίχου ή χρονοδιακόπτη.

[Αρχή]

## Οι φωτεινές ενδείξεις άναψαν και στη συνέχεια έσβησαν

Η τάση του εκτυπωτή ενδέχεται να μην ταιριάζει με τις τιμές της πρίζας. Κλείστε τον εκτυπωτή και αποσυνδέστε τον αμέσως. Στη συνέχεια, ελέγξτε τις ετικέτες του εκτυπωτή.

| Προσοχή:

Εάν η τάση δεν ταιριάζει, ΜΗΝ ΣΥΝΔΕΣΕΤΕ ΠΑΛΙ ΤΟΝ ΕΚΤΥΠΩΤΗ. Επικοινωνήστε με τον προμηθευτή σας.

[Αρχή]

## Μόνο η φωτεινή ένδειξη λειτουργίας είναι αναμμένη

- Κλείστε τον εκτυπωτή και τον υπολογιστή. Βεβαιωθείτε ότι το καλώδιο διασύνδεσης του εκτυπωτή είναι σταθερά συνδεδεμένο.

- Βεβαιωθείτε ότι δεν υπάρχει υλικό συσκευασίας στον εκτυπωτή.

- Σβήστε τον εκτυπωτή και τον υπολογιστή, αποσυνδέστε το καλώδιο διασύνδεσης του εκτυπωτή και στη συνέχεια εκτυπώστε μια σελίδα ελέγχου λειτουργίας.
  Ανατρέξτε την ενότητα Εκτέλεση ελέγχου λειτουργίας του εκτυπωτή

> Εάν η σελίδα ελέγχου εκτυπώνεται σωστά, βεβαιωθείτε ότι το λογισμικό του εκτυπωτή και η εφαρμογή σας έχουν εγκατασταθεί σωστά.

- Εάν προσπαθείτε να εκτυπώσετε μια μεγάλη εικόνα, ο υπολογιστής σας ενδέχεται να μην έχει αρκετή μνήμη για την εκτύπωση. Δοκιμάστε να εκτυπώσετε μια μικρότερη εικόνα.

- Οι χρήστες των Windows Me και 98 μπορούν να διαγράψουν τυχόν παλιές εργασίες εκτύπωσης από το Spool Manager.
  Ανατρέξτε στην ενότητα Χρήση του EPSON Spool Manager

- Εάν ακούτε ότι ο εκτυπωτής προσπαθεί να εκτυπώσει, αλλά η εκτύπωση δεν είναι δυνατή, εκτελέστε το βοηθητικό πρόγραμμα Head Cleaning [Καθαρισμός της κεφαλής].
  Ανατρέξτε στην ενότητα Καθαρισμός της κεφαλής εκτύπωσης

> Εάν δεν λυθεί το πρόβλημα, αντικαταστήστε τα δοχεία μελανιού.
> Ανατρέξτε στην ενότητα Αντικατάσταση δοχείου μελανιού

[Αρχή]

## Η φωτεινή ένδειξη σφάλματος αναβοσβήνει ή είναι αναμμένη

Ελέγξτε το EPSON Status Monitor 3, για να εντοπίσετε την αιτία του σφάλματος, και στη συνέχεια δοκιμάστε μία ή περισσότερες από τις εξής λύσεις:

- Εάν ανάβει η φωτεινή ένδειξη σφάλματος και υπάρχει χαρτί μπλοκαρισμένο στον εκτυπωτή, αφαιρέστε το χαρτί από τον εκτυπωτή.

- Εάν ανάβει η φωτεινή ένδειξη σφάλματος και δεν υπάρχει χαρτί στον εκτυπωτή, τοποθετήστε χαρτί στην τροφοδοσία φύλλων.

- Εάν η φωτεινή ένδειξη σφάλματος αναβοσβήνει, το επίπεδο μελανιού είναι χαμηλό. Προμηθευτείτε ένα καινούριο δοχείο του κατάλληλου τύπου.
  Ανατρέξτε στην ενότητα Αντικατάσταση δοχείου μελανιού

- Εάν ανάβει η φωτεινή ένδειξη σφάλματος και το δοχείο μελανιού είναι άδειο, αντικαταστήστε το κατάλληλο δοχείο μελανιού.
  Ανατρέξτε στην ενότητα Αντικατάσταση δοχείου μελανιού

[Αρχή]

## Η φωτεινή ένδειξη σφάλματος είναι αναμμένη και η φωτεινή ένδειξη λειτουργίας αναβοσβήνει

Ακολουθήστε τα παρακάτω βήματα.

| Πιέστε το κουμπί συντήρησης και στη συνέχεια αφαιρέστε το χαρτί από τον εκτυπωτή.

| Σβήστε τον εκτυπωτή. Ελέγξτε το εσωτερικό και αφαιρέστε τυχόν ξένα αντικείμενα ή κομμάτια χαρτιού από το εσωτερικό του εκτυπωτή. Βεβαιωθείτε επίσης ότι υπάρχει αρκετός χώρος γύρω από τον ανεμιστήρα στο πίσω μέρος του εκτυπωτή για να επιτρέπεται ο σωστός αερισμός. Απομακρύνετε τυχόν αντικείμενα που μπλοκάρουν τον ανεμιστήρα. Στη συνέχεια, ανάψτε πάλι τον εκτυπωτή.

|  | Σημείωση:

Εάν δεν μπορείτε να αφαιρέσετε μόνοι σας ένα ξένο αντικείμενο με ευκολία, μην ασκήσετε πίεση και μην αποσυναρμολογήσετε τον εκτυπωτή. Καλέστε τον προμηθευτή σας για βοήθεια.

| Εάν το σφάλμα παραμένει, επικοινωνήστε με τον προμηθευτή σας.

[Αρχή]

Προηγούμενο | Επόμενο