# Γλωσσάρι

Οι παρακάτω ορισμοί αφορούν συγκεκριμένα τους εκτυπωτές.

Bluetooth
  Ασύρματη τεχνολογία που επιτρέπει στις διάφορες συσκευές να επικοινωνούν μεταξύ τους χωρίς να απαιτούνται συνδέσεις με καλώδια.

CMYK
  Γαλάζιο (μπλε-πράσινο), ματζέντα, κίτρινο και μαύρο. Αυτά τα έγχρωμα μελάνια χρησιμοποιούνται για τη δημιουργία των εκτυπωμένων χρωμάτων στο αφαιρετικό σύστημα.

Collate [Συρραφή]
  Ρύθμιση με την οποία ο εκτυπωτής εκτυπώνει αντίτυπα πολυσέλιδων εγγράφων ως πλήρη έγγραφα, αντί να εκτυπώνει αντίτυπα του εγγράφου σελίδα προς σελίδα.

ColorSync
  Λογισμικό για Macintosh που σας βοηθά να επιτύχετε το ταίριασμα χρωμάτων. Δείτε επίσης ταίριασμα χρωμάτων.

Contrast [Κοντράστ]
  Ρύθμιση που μεγιστοποιεί ή ελαχιστοποιεί τη διαφορά μεταξύ των φωτεινών και των σκοτεινών τμημάτων μιας εικόνας.

DMA
  Άμεση πρόσβαση μνήμης. Δυνατότητα μεταφοράς δεδομένων η οποία παρακάμπτει τον επεξεργαστή του υπολογιστή και επιτρέπει την άμεση επικοινωνία μεταξύ του υπολογιστή και των περιφερειακών συσκευών (όπως είναι οι εκτυπωτές), αλλά και μεταξύ των περιφερειακών συσκευών.

dpi
  Κουκκίδες ανά ίντσα. Οι κουκκίδες ανά ίντσα (dpi) μετρούν την ανάλυση. Δείτε επίσης ανάλυση.

Edge Smoothing [Εξομάλυνση άκρων]
  Βελτιώνει την ποιότητα εκτύπωσης των εικόνων χαμηλής ανάλυσης, με την εξομάλυνση των ακανόνιστων άκρων και γραμμών. Αυτή η ρύθμιση δεν επηρεάζει τις εικόνες υψηλής ανάλυσης ή το κείμενο.

EPSON MonitorIV
  Βοηθητικό πρόγραμμα για Macintosh που σας επιτρέπει να διαχειρίζεστε εργασίες εκτύπωσης σε ουρά. Αυτό το βοηθητικό πρόγραμμα δείχνει επίσης την κατάσταση της εργασίας η οποία εκτυπώνεται. (Δείτε ουρά εκτύπωσης)

EPSON StatusMonitor
  Βοηθητικό πρόγραμμα για Macintosh που παρακολουθεί την κατάσταση του εκτυπωτή. Εάν το StatusMonitor εντοπίσει σφάλμα στον εκτυπωτή, θα σας ενημερώσει με ένα μήνυμα σφάλματος.

EPSON Status Monitor 3
  Βοηθητικό πρόγραμμα για Windows που παρέχει πληροφορίες για την κατάσταση του εκτυπωτή, όπως για την ποσότητα μελανιού που απομένει, και ελέγχει για σφάλματα εκτυπωτή.

Finest Detail [Μέγιστη λεπτομέρεια]
  Αυτή η ρύθμιση του λογισμικού του εκτυπωτή αυξάνει αυτόματα την ευκρίνεια και την καθαρότητα των εκτυπώσεών σας, ιδιαίτερα των κειμένων. Έχετε υπόψη ότι με αυτήν τη ρύθμιση ενδέχεται να αυξηθεί ο απαιτούμενος χρόνος εκτύπωσης.

Gamma [Τιμή γάμα]
  Ρύθμιση που ελέγχει το κοντράστ της εικόνας με την τροποποίηση των ενδιάμεσων τόνων και των ενδιάμεσων διαβαθμίσεων του γκρι.

ICM (Ταίριασμα Χρωμάτων Εικόνας)
  Η μέθοδος ταιριάσματος χρωμάτων που χρησιμοποιείται από τα Windows. Δείτε επίσης ταίριασμα χρωμάτων.

Ink Levels [Επίπεδα μελανιού]
  Γραφική απεικόνιση της ποσότητας μελανιού που απομένει σε κάθε δοχείο.

MicroWeave [Μικροσύνθεση]
  Εκτύπωση κατά την οποία οι εικόνες εκτυπώνονται σε μικρότερα βήματα, για να περιοριστεί η πιθανότητα εμφάνισης επιπλέον γραμμών. Δείτε επίσης εμφάνιση επιπλέον γραμμών.

Mirror Image [Κατοπτρισμός εικόνας]
  Αυτή η ρύθμιση του λογισμικού εκτυπωτή κάνει αναστροφή της εκτύπωσής σας προς τα αριστερά ή τα δεξιά.

Orientation [Προσανατολισμός]
  Ρυθμίσεις που προσδιορίζουν τον προσανατολισμό της εκτύπωσής σας. Επιλέξτε μεταξύ της ρύθμισης Portrait [Κατακόρυφος] (κατά ύψος) και της ρύθμισης Landscape [Οριζόντιος] (κατά πλάτος).

PhotoEnhance
  Κατάσταση λειτουργίας εκτύπωσης που παρέχει μια ποικιλία διορθωτικών ρυθμίσεων εικόνας τις οποίες μπορείτε να εφαρμόσετε στις φωτογραφίες σας πριν από την εκτύπωση.

PRINT Image Matching
  Αυτό το σύστημα επιτρέπει να δημιουργηθούν εύκολα εντυπωσιακές εκτυπώσεις, μέσω του συνδυασμού μιας ψηφιακής φωτογραφικής μηχανής όπου είναι φορτωμένη η λειτουργία PRINT Image Matching και ενός εκτυπωτή που υποστηρίζει τέτοιου είδους ταίριασμα χρωμάτων. Κατά τη λήψη φωτογραφιών με ψηφιακή φωτογραφική μηχανή, στα φωτογραφικά δεδομένα προσαρτώνται εντολές εκτύπωσης και ο εκτυπωτής χρησιμοποιεί αυτές τις εντολές για να εκτυπώσει φωτογραφίες με το ταίριασμα χρωμάτων που ανταποκρίνεται με το βέλτιστο τρόπο στους στόχους των ψηφιακών φωτογραφιών.

Print Preview [Προεπισκόπηση εκτύπωσης]
  Ρύθμιση που σας επιτρέπει να δείτε πώς θα είναι η εμφάνιση του εγγράφου σας, πριν να το εκτυπώσετε.

Reduce/Enlarge Document [Σμίκρυνση/Μεγέθυνση εγγράφου]
  Κατάσταση λειτουργίας εκτύπωσης που προσαρμόζει το μέγεθος εκτύπωσης του εγγράφου σας.

Reverse Order [Αντίστροφη σειρά]
  Ρύθμιση που σας επιτρέπει να εκτυπώνετε τα έγγραφά σας σε αντίστροφη σειρά, ξεκινώντας από την τελευταία σελίδα.

RGB
  Κόκκινο, πράσινο και μπλε. Αυτά τα χρώματα, σε φωσφοριστές που ακτινοβολούνται με βολές ηλεκτρονίων από έναν καθοδικό σωλήνα (CRT) οθόνης, χρησιμοποιούνται για τη δημιουργία των χρωμάτων οθόνης με προσθετικό μείγμα.

Rotate 180° [Περιστροφή 180°]
  Ρύθμιση που περιστρέφει τη σελίδα προς εκτύπωση κατά 180 μοίρες.

Saturation [Κορεσμός]
  Ρύθμιση που τροποποιεί τη ζωηρότητα των χρωμάτων. Όσο χαμηλότερος είναι ο κορεσμός τόσο πιο θαμπά είναι τα χρώματα. Όσο υψηλότερος είναι ο κορεσμός τόσο πιο ζωηρά είναι τα χρώματα.

spool manager
  Το λογισμικό που μετατρέπει τα δεδομένα εκτύπωσης σε κώδικες κατανοητούς για τον εκτυπωτή σας. Δείτε επίσης εκτύπωση σε ουρά.

sRGB
  Η μέθοδος διαχείρισης χρωμάτων που χρησιμοποιείται για τη διατήρηση της συνέπειας των χρωμάτων μεταξύ συσκευών οι οποίες συμφωνούν με το πρότυπο sRGB.

Status Monitor
  Το λογισμικό που σας επιτρέπει να ελέγχετε την κατάσταση του εκτυπωτή.

ακροφύσια
  Λεπτοί σωλήνες στην κεφαλή εκτύπωσης από τους οποίους ψεκάζεται το μελάνι στη σελίδα. Η ποιότητα εκτύπωσης ενδέχεται να επιδεινωθεί, εάν τα ακροφύσια της κεφαλής εκτύπωσης φράξουν.

ανάλυση
  Ο αριθμός των κουκκίδων που χρησιμοποιείται για την αναπαράσταση μιας εικόνας, ο οποίος εκφράζεται ως (οριζόντιες κουκκίδες) x (κατακόρυφες κουκκίδες).

αυτόματος κόφτης χαρτιού σε ρολό
  Ενσωματωμένος κόφτης χαρτιού, ο οποίος κόβει αυτόματα τις συνεχόμενες εικόνες που εκτυπώνονται σε χαρτί σε ρολό.

βοηθητικά προγράμματα
  Λογισμικό που σας επιτρέπει να παρακολουθείτε και να συντηρείτε τον εκτυπωτή σας. Όλα μαζί, τα βοηθητικά προγράμματα και το πρόγραμμα οδήγησης του εκτυπωτή ονομάζονται 'λογισμικό εκτυπωτή'. Δείτε επίσης λογισμικό εκτυπωτή.

βοηθητικά προγράμματα εκτυπωτή
  Δείτε βοηθητικά προγράμματα.

βοηθητικό πρόγραμμα Head Cleaning [Καθαρισμός της κεφαλής]
  Βοηθητικό πρόγραμμα που εκτελεί καθαρισμό της κεφαλής εκτύπωσης, επιτρέποντας τη σωστή τροφοδοσία μελανιού από τα ακροφύσια της κεφαλής εκτύπωσης.

βοηθητικό πρόγραμμα Nozzle Check [Έλεγχος ακροφυσίων]
  Βοηθητικό πρόγραμμα που ελέγχει τα ακροφύσια της κεφαλής εκτύπωσης, για να εξακριβώσει αν είναι αποφραγμένα και χρειάζονται καθαρισμό.

Βοηθητικό πρόγραμμα Print Head Alignment [Στοίχιση κεφαλής εκτύπωσης]
  Βοηθητικό πρόγραμμα που στοιχίζει την κεφαλή εκτύπωσης ώστε οι εικόνες να εκτυπώνονται καθαρά. Χρησιμοποιείται όταν οι εκτυπωμένες εικόνες είναι θαμπές ή όταν εμφανίζονται μη στοιχισμένες κατακόρυφες γραμμές ή οριζόντιες λωρίδες στην εκτύπωση.

γραμματοσειρά
  Ένα σύνολο χαρακτήρων με το ίδιο στυλ και μέγεθος.

διαβαθμίσεις του γκρι
  Κλίμακα διαβαθμίσεων του γκρι από το μαύρο έως το άσπρο. Οι διαβαθμίσεις του γκρι χρησιμοποιούνται για την αναπαράσταση χρωμάτων όταν γίνεται εκτύπωση με μαύρο μελάνι μόνο.

διασύνδεση
  Η σύνδεση μεταξύ του υπολογιστή και του εκτυπωτή. Δείτε επίσης παράλληλη διασύνδεση και διασύνδεση USB.

διασύνδεση USB
  Διασύνδεση Ενιαίου Σειριακού Διαύλου. Επιτρέπει στο χρήστη να συνδέσει στον υπολογιστή έως και 127 περιφερειακές συσκευές (όπως πληκτρολόγια, συσκευές κατάδειξης και εκτυπωτές) μέσω μίας μόνο θύρας γενικής χρήσης. Οι διανομείς (hub) USB σάς επιτρέπουν να προσθέτετε επιπλέον θύρες. Δείτε επίσης διασύνδεση.

δοχείο μελανιού
  Περιέχει το μελάνι που χρησιμοποιεί ο εκτυπωτής για τις εκτυπώσεις.

Εκτύπωση αφίσας
  Κατάσταση λειτουργίας εκτύπωσης που σας επιτρέπει να μεγεθύνετε μία σελίδα εγγράφου ώστε να καλύπτει 4, 9 ή 16 εκτυπωμένα φύλλα χαρτιού και να τα ενώσετε για να δημιουργήσετε μια αφίσα.

Εκτύπωση δύο όψεων
  Κατάσταση λειτουργίας εκτύπωσης που σας επιτρέπει να εκτυπώνετε χωρίς περιθώρια και στις τέσσερις πλευρές του χαρτιού.

εκτύπωση με προσαρμογή στη σελίδα
  Κατάσταση λειτουργίας εκτύπωσης που αυξάνει ή μειώνει αυτόματα το μέγεθος του εγγράφου σας, ώστε να προσαρμόζεται στο μέγεθος χαρτιού που έχει επιλεγεί στο λογισμικό του εκτυπωτή.

εκτύπωση πολλών σελίδων ανά φύλλο
  Κατάσταση λειτουργίας εκτύπωσης που σας επιτρέπει να εκτυπώνετε δύο ή τέσσερις σελίδες σε ένα μόνο φύλλο χαρτιού.

εκτύπωση σε ουρά
  Το πρώτο βήμα της διαδικασίας εκτύπωσης, κατά το οποίο το λογισμικό του εκτυπωτή μετατρέπει τα δεδομένα της εκτύπωσης σε κώδικες κατανοητούς για τον εκτυπωτή σας. Στη συνέχεια τα δεδομένα αυτά στέλνονται κατευθείαν στον εκτυπωτή ή το διακομιστή της εκτύπωσης.

εκτύπωση υδατογραφήματος
  Κατάσταση λειτουργίας εκτύπωσης που σας επιτρέπει να εκτυπώνετε κείμενο ή μια εικόνα ως υδατογράφημα στην εκτύπωσή σας.

εκτύπωση υψηλής ταχύτητας
  Εκτύπωση κατά την οποία η κεφαλή εκτύπωσης εκτυπώνει εικόνες και προς τις δύο κατευθύνσεις, καθώς κινείται προς τα εμπρός και προς τα πίσω. Με τον τρόπο αυτό επιταχύνεται η εκτύπωση.

Εκτύπωση χωρίς περιθώρια
  Κατάσταση λειτουργίας εκτύπωσης που σας επιτρέπει να εκτυπώνετε χωρίς περιθώρια και στις τέσσερις πλευρές του χαρτιού.

εκτυπώσιμη περιοχή
  Η περιοχή της σελίδας στην οποία είναι δυνατή η εκτύπωση. Είναι μικρότερη από το φυσικό μέγεθος της σελίδας λόγω των περιθωρίων.

έλεγχος λειτουργίας
  Μέθοδος ελέγχου της λειτουργίας του εκτυπωτή. Όταν εκτελείτε έλεγχο της λειτουργίας του εκτυπωτή, ο εκτυπωτής εκτυπώνει ορισμένους πληροφοριακούς κωδικούς και στη συνέχεια ένα δείγμα ελέγχου ακροφυσίων.

εμφάνιση επιπλέον γραμμών
  Οι οριζόντιες γραμμές που εμφανίζονται μερικές φορές κατά την εκτύπωση γραφικών. Δείτε επίσης MicroWeave [Μικροσύνθεση].

επαναφορά
  Επαναφορά των προεπιλογών του εκτυπωτή, σβήνοντας και αμέσως μετά ανάβοντας ξανά τον εκτυπωτή.

θύρα
  Κανάλι διασύνδεσης μέσω του οποίου μεταδίδονται τα δεδομένα μεταξύ των συσκευών.

καλώδιο διασύνδεσης
  Το καλώδιο που συνδέει τον υπολογιστή με τον εκτυπωτή.

λογισμικό εκτυπωτή
  Το λογισμικό που συνοδεύει τον εκτυπωτή σας περιλαμβάνει ένα πρόγραμμα οδήγησης εκτυπωτή και βοηθητικά προγράμματα του εκτυπωτή. Το πρόγραμμα οδήγησης του εκτυπωτή σάς επιτρέπει να επιλέξετε από μια μεγάλη ποικιλία ρυθμίσεων, ώστε να έχετε τα καλύτερα δυνατά αποτελέσματα από τον εκτυπωτή σας. Τα βοηθητικά προγράμματα του εκτυπωτή σάς επιτρέπουν να ελέγχετε τον εκτυπωτή και να τον διατηρείτε σε άριστη κατάσταση λειτουργίας. Δείτε επίσης πρόγραμμα οδήγησης και βοηθητικά προγράμματα.

μέσα
  Υλικά στα οποία εκτυπώνονται δεδομένα, όπως απλό χαρτί, φάκελοι, ειδικό χαρτί και διαφάνειες.

μονάδα δίσκου
  Συσκευή μνήμης, όπως ένας σκληρός δίσκος, μια μονάδα CD-ROM ή μια μονάδα δισκέτας. Στα Windows, αντιστοιχίζεται ένα γράμμα σε κάθε μονάδα δίσκου για ευκολότερη διαχείριση.

μονόχρωμη
  Εκτύπωση κατά την οποία χρησιμοποιείται μόνο ένα χρώμα μελανιού, συνήθως το μαύρο.

οικονομική εκτύπωση
  Εκτύπωση κατά την οποία οι εικόνες εκτυπώνονται με λιγότερες κουκκίδες για οικονομία στο μελάνι.

ουρά εκτύπωσης
  Μια θέση αναμονής στην οποία αποθηκεύονται οι εργασίες εκτύπωσης που αποστέλλονται στον εκτυπωτή μέσω δικτύου ώσπου να εκτυπωθούν.

παράλληλη διασύνδεση
  Διασύνδεση που χρησιμοποιείται για σύνδεση ένα προς ένα μεταξύ ενός υπολογιστή και ενός εκτυπωτή. Δείτε επίσης διασύνδεση.

Παράλληλη εκτύπωση
  Όταν είναι ενεργοποιημένη η παράλληλη εκτύπωση, ο υπολογιστής μπορεί να χρησιμοποιηθεί για άλλες λειτουργίες κατά την εκτύπωση ενός εγγράφου. Όταν είναι απενεργοποιημένη, ο υπολογιστής αναστέλλει όλες τις άλλες λειτουργίες κατά την εκτύπωση ενός εγγράφου, αλλά τα δεδομένα εκτύπωσης στέλνονται στον εκτυπωτή πιο γρήγορα.

περιθώρια
  Ο χώρος γύρω από την άκρη του χαρτιού που βρίσκεται εκτός της εκτυπώσιμης περιοχής. Δείτε επίσης εκτυπώσιμη περιοχή.

πρόγραμμα οδήγησης
  Λογισμικό το οποίο στέλνει οδηγίες σε περιφερειακές συσκευές υπολογιστή. Για παράδειγμα, το πρόγραμμα οδήγησης του εκτυπωτή σας δέχεται δεδομένα εκτύπωσης από την εφαρμογή επεξεργασίας κειμένου και στέλνει οδηγίες στον εκτυπωτή σχετικά με τον τρόπο εκτύπωσης αυτών των δεδομένων. Όλα μαζί, το πρόγραμμα οδήγησης του εκτυπωτή και τα βοηθητικά προγράμματα του εκτυπωτή ονομάζονται 'λογισμικό εκτυπωτή'. Δείτε επίσης λογισμικό εκτυπωτή.

πρόγραμμα οδήγησης εκτυπωτή
  Δείτε πρόγραμμα οδήγησης.

προεπιλογή
  Τιμή ή ρύθμιση η οποία εφαρμόζεται κατά τo άνοιγμα, την επαναφορά ή την προετοιμασία του εξοπλισμού.

προφίλ
  Πρότυπα που επιτρέπουν σε διαφορετικές συσκευές να συνεργάζονται με χρήση της ασύρματης τεχνολογίας Bluetooth. Τα προφίλ ορίζονται από τις χρήσεις και τις δυνατότητες που επιτρέπουν να πραγματοποιούνται από τις συσκευές, όπως εκτύπωση ή σάρωση από υπολογιστή. Για να κάνουν κοινή χρήση αυτών των πληροφοριών, οι συσκευές πρέπει να είναι συμβατές με το ίδιο προφίλ.

ρυθμίσεις επιλογής ποιότητας
  Διάφορες ρυθμίσεις ποιότητας εκτύπωσης που είναι διαθέσιμες στο λογισμικό του εκτυπωτή.

ταίριασμα χρωμάτων
  Γενικός όρος για τις μεθόδους επεξεργασίας δεδομένων χρωμάτων, ώστε τα χρώματα που εμφανίζονται στην οθόνη του υπολογιστή να ταιριάζουν με εκείνα της εκτύπωσης. Χρησιμοποιείται διαφορετικό λογισμικό ή συστήματα ταιριάσματος χρωμάτων για τις διάφορες περιπτώσεις. Δείτε επίσης ColorSync και ICM (Ταίριασμα χρωμάτων εικόνας).

τοπικός εκτυπωτής
  Ο εκτυπωτής που είναι συνδεδεμένος στη θύρα του υπολογιστή απευθείας με καλώδιο διασύνδεσης.

φωτεινότητα
  Η φωτεινότητα μιας εικόνας.

ψεκασμός
  Μέθοδος εκτύπωσης κατά την οποία κάθε γράμμα ή σύμβολο δημιουργείται με ψεκασμό μελανιού επάνω στο χαρτί.

[Αρχή]