Αντικατάσταση δοχείων μελανιού

# Αντικατάσταση δοχείου μελανιού

> Χρήση των κουμπιών του πίνακα ελέγχου
> Χρήση των βοηθητικών προγραμμάτων του εκτυπωτή
> Χρήση του EPSON Status Monitor

Αυτός ο εκτυπωτής χρησιμοποιεί δοχεία μελανιού εξοπλισμένα με IC chip. Το IC chip παρακολουθεί με ακρίβεια την ποσότητα μελανιού που χρησιμοποιείται από κάθε δοχείο, ώστε, εάν κάποιο δοχείο αφαιρεθεί και τοποθετηθεί ξανά αργότερα, να είναι δυνατή η χρήση όλου του μελανιού που περιέχει. Ωστόσο, κάθε φορά που γίνεται εισαγωγή του δοχείου καταναλώνεται μια ορισμένη ποσότητα μελανιού, επειδή ο εκτυπωτής ελέγχει αυτόματα την αξιοπιστία.

Μπορείτε να αντικαταστήσετε ένα δοχείο μελανιού χρησιμοποιώντας τον πίνακα ελέγχου του εκτυπωτή ή το βοηθητικό πρόγραμμα Status Monitor. Για οδηγίες, ανατρέξτε στην αντίστοιχη ενότητα παρακάτω.

| Προειδοποίηση:

Να φυλάσσετε τα δοχεία μελανιού μακριά από τα παιδιά. Μην επιτρέπετε στα παιδιά να πίνουν το περιεχόμενο των δοχείων ή να χειρίζονται τα δοχεία μελανιού με οποιονδήποτε τρόπο.

Να προσέχετε όταν χειρίζεστε τα χρησιμοποιημένα δοχεία μελανιού, καθώς μπορεί να υπάρχει μελάνι γύρω από τη θύρα τροφοδοσίας του μελανιού. Εάν πέσει μελάνι στο δέρμα σας, πλυθείτε καλά με σαπούνι και νερό. Εάν μπει μελάνι στα μάτια σας, πλύνετέ τα αμέσως με άφθονο νερό. Εάν συνεχίσετε να νιώθετε δυσφορία ή έχετε προβλήματα όρασης, συμβουλευτείτε αμέσως το γιατρό σας.

| Προσοχή:

Η Epson συνιστά τη χρήση γνήσιων δοχείων μελανιού Epson. Άλλα προϊόντα που δεν έχουν κατασκευαστεί από την Epson μπορεί να προκαλέσουν βλάβη στον εκτυπωτή, η οποία δεν καλύπτεται από τους όρους εγγύησης της Epson.

Αφήστε το παλιό δοχείο στον εκτυπωτή ώσπου να το αντικαταστήσετε. Διαφορετικά, το μελάνι που παραμένει στα ακροφύσια της κεφαλής εκτύπωσης μπορεί να στεγνώσει.

Μην ξαναγεμίζετε τα δοχεία μελανιού. Ο εκτυπωτής υπολογίζει την ποσότητα του μελανιού που απομένει χρησιμοποιώντας ένα IC chip που βρίσκεται στο δοχείο μελανιού. Ακόμα και αν ξαναγεμίσετε το δοχείο, ο υπολογισμός της ποσότητας του μελανιού που απομένει δεν επαναλαμβάνεται από το IC chip και η ποσότητα μελανιού που είναι διαθέσιμη προς χρήση δεν θα αλλάξει.

| Σημείωση:

Δεν μπορείτε να συνεχίσετε την εκτύπωση όταν το ένα δοχείο μελανιού είναι άδειο, ακόμη και αν το άλλο δοχείο περιέχει μελάνι. Πριν από την εκτύπωση, αντικαταστήστε το άδειο δοχείο.

Για να αντικαταστήσετε ένα δοχείο μελανιού πριν να κατέβει η στάθμη του ή να αδειάσει εντελώς, πιέστε το κουμπί συντήρησης και το κουμπί λειτουργίας ταυτόχρονα.

Εκτός από το μελάνι που χρησιμοποιείται κατά την εκτύπωση εγγράφων, καταναλώνεται επίσης μελάνι κατά τη λειτουργία καθαρισμού της κεφαλής εκτύπωσης, κατά τον αυτόματο κύκλο καθαρισμού (ο οποίος πραγματοποιείται όταν ανοίγει ο εκτυπωτής) και κατά τη φόρτωση του μελανιού, όταν τοποθετείτε το δοχείο μελανιού στον εκτυπωτή.

Για περισσότερες πληροφορίες σχετικά με τα δοχεία μελανιού, ανατρέξτε στην ενότητα 'Οδηγίες ασφαλείας'.

## Χρήση των κουμπιών του πίνακα ελέγχου

Οι φωτεινές ενδείξεις του εκτυπωτή σάς ειδοποιούν όταν πρέπει να αποκτήσετε ένα νέο δοχείο μελανιού και όταν πρέπει να αντικαταστήσετε ένα άδειο δοχείο.

Αυτός ο πίνακας περιγράφει την κατάσταση των φωτεινών ενδείξεων στον εκτυπωτή σας και τις ενέργειες που πρέπει να πραγματοποιήσετε.

Φωτεινές ενδείξεις | Ενέργεια
| Προμηθευτείτε ένα ανταλλακτικό δοχείο μαύρου (T036) ή έγχρωμου μελανιού (T037).
| Αντικαταστήστε το άδειο δοχείο μαύρου ή έγχρωμου μελανιού.

Για να διαπιστώσετε ποιο δοχείο μελανιού είναι άδειο, κάντε κλικ στο EPSON Status Monitor 3.

Για να αντικαταστήσετε ένα δοχείο μελανιού χρησιμοποιώντας το κουμπί συντήρησης , ακολουθήστε τα παρακάτω βήματα.

| Βεβαιωθείτε ότι ο εκτυπωτής είναι αναμμένος. Η φωτεινή ένδειξη λειτουργίας θα πρέπει να είναι αναμμένη, αλλά να μην αναβοσβήνει.

| Ανοίξτε το κάλυμμα του εκτυπωτή.

| Πιέστε το κουμπί συντήρησης . Η κεφαλή εκτύπωσης μετακινείται στη θέση αντικατάστασης του δοχείου μελανιού, η φωτεινή ένδειξη λειτουργίας αρχίζει να αναβοσβήνει και η φωτεινή ένδειξη σφάλματος αρχίζει επίσης να αναβοσβήνει ή ανάβει σταθερά. Όταν και τα δύο δοχεία αδειάσουν, η κεφαλή εκτύπωσης μετακινείται πρώτα στη θέση αντικατάστασης του δοχείου μαύρου μελανιού. Μετά την αντικατάσταση του δοχείου μαύρου μελανιού, πιέστε ξανά το κουμπί συντήρησης για να μετακινηθεί η κεφαλή στη θέση αντικατάστασης του δοχείου έγχρωμου μελανιού.

|  | Προσοχή:

Μην μετακινείτε την κεφαλή εκτύπωσης με το χέρι, γιατί ενδέχεται να προκληθεί βλάβη στον εκτυπωτή. Να πατάτε πάντα το κουμπί συντήρησης , όταν θέλετε να μετακινήσετε την κεφαλή εκτύπωσης.

Όταν αντικαθιστάτε δοχεία μελανιού, προσέχετε να μην αγγίξετε τον αισθητήρα του δοχείου που εμφανίζεται παρακάτω.

| Σηκώστε το σφιγκτήρα του δοχείου μελανιού μέχρι επάνω. Το δοχείο ανασηκώνεται μερικώς από την υποδοχή του. Αφαιρέστε το δοχείο από τον εκτυπωτή και τοποθετήστε το στα απορρίμματα με προσοχή. Μην αποσυναρμολογήσετε το χρησιμοποιημένο δοχείο και μην προσπαθήσετε να το ξαναγεμίσετε.

|  | Προειδοποίηση:

Εάν πέσει μελάνι στα χέρια σας, πλυθείτε καλά με σαπούνι και νερό. Εάν μπει μελάνι στα μάτια σας, πλύνετέ τα αμέσως με άφθονο νερό. Εάν συνεχίσετε να νιώθετε δυσφορία ή έχετε προβλήματα όρασης, συμβουλευτείτε αμέσως το γιατρό σας.

| Βγάλτε το καινούριο δοχείο μελανιού από την προστατευτική συσκευασία του. Στη συνέχεια, αφαιρέστε μόνο την κίτρινη ταινία ασφαλείας από το δοχείο. Μην αγγίζετε το πράσινο IC chip που υπάρχει στο πλαϊνό μέρος του δοχείου.

|  | Προσοχή:

Πρέπει να αφαιρέσετε την κίτρινη ταινία από το δοχείο πριν να εγκαταστήσετε το δοχείο. Διαφορετικά, δεν θα είναι δυνατή η χρήση του δοχείου και δεν θα μπορείτε να εκτυπώσετε.

Εάν έχετε εγκαταστήσει ένα δοχείο μελανιού χωρίς να έχετε αφαιρέσει την κίτρινη ταινία ασφαλείας, πρέπει να αφαιρέσετε το δοχείο και να εγκαταστήσετε ένα καινούριο. Προετοιμάστε το καινούριο δοχείο αφαιρώντας την κίτρινη ταινία ασφαλείας και κατόπιν εγκαταστήστε το στον εκτυπωτή.

Μην αφαιρείτε το μπλε τμήμα της ταινίας από το επάνω μέρος του δοχείου. Διαφορετικά, η κεφαλή εκτύπωσης ενδέχεται να φράξει και να μην είναι δυνατή η εκτύπωση.

Μην αφαιρείτε την ταινία ασφαλείας από το κάτω μέρος του δοχείου. Διαφορετικά, το δοχείο ίσως να μην μπορεί να χρησιμοποιηθεί.

Μην αγγίζετε το πράσινο IC chip στο πλάι του δοχείο. Διαφορετικά, ενδέχεται να υπάρξει πρόβλημα στην κανονική λειτουργία και στην εκτύπωση.

Εάν ένα δοχείο μελανιού αφαιρεθεί προσωρινά από τον εκτυπωτή, φροντίστε να προστατέψετε τη θύρα τροφοδοσίας μελανιού από τη σκόνη και τη βρωμιά. Αποθηκεύστε το δοχείο στο ίδιο περιβάλλον με τον εκτυπωτή. Κατά την αποθήκευση του δοχείου, βεβαιωθείτε ότι βρίσκεται στη θέση που δείχνει η παραπάνω εικόνα (η ετικέτα με το χρώμα του δοχείου μελανιού θα πρέπει να εμφανίζεται στο επάνω μέρος του δοχείου). Η βαλβίδα στη θύρα τροφοδοσίας μελανιού είναι σχεδιασμένη να συγκρατεί το επιπλέον μελάνι που εξέρχεται από το δοχείο. Ωστόσο, συνιστάται προσοχή στο χειρισμό. Μην αγγίζετε τη θύρα τροφοδοσίας μελανιού ή την περιοχή γύρω από τη θύρα.

Φροντίστε να εγκαθιστάτε πάντα ένα δοχείο μελανιού στον εκτυπωτή αμέσως μετά την αφαίρεση ενός παλιού δοχείου. Εάν δεν εγκαταστήσετε αμέσως το δοχείο μελανιού, η κεφαλή εκτύπωσης ενδέχεται να ξεραθεί και να μην μπορεί να λειτουργήσει σωστά.

| Τοποθετήστε το δοχείο μελανιού στην υποδοχή και κατόπιν κλείστε τους σφιγκτήρες του δοχείου. Μην ασκείτε υπερβολική πίεση στο δοχείο.

|  | Προσοχή:

Μόλις αφαιρέσετε ένα δοχείο μελανιού από τον εκτυπωτή, εισαγάγετε αμέσως ένα άλλο. Εάν δεν υπάρχει δοχείο, η κεφαλή εκτύπωσης ενδέχεται να ξεραθεί και να μην είναι δυνατή η εκτύπωση.

| Κλείστε το κάλυμμα του εκτυπωτή.

| Πιέστε το κουμπί συντήρησης . Η κεφαλή εκτύπωσης μετακινείται και αρχίζει η φόρτωση του συστήματος τροφοδοσίας μελανιού. Η διαδικασία αυτή διαρκεί περίπου τριάντα δευτερόλεπτα. Όταν τελειώσει η διαδικασία φόρτωσης μελανιού, η κεφαλή εκτύπωσης επανέρχεται στην αρχική της θέση, η φωτεινή ένδειξη λειτουργίας σταματά να αναβοσβήνει, ανάβει σταθερά, ενώ η φωτεινή ένδειξη σφάλματος σβήνει.

|  | Προσοχή:

Η φωτεινή ένδειξη λειτουργίας συνεχίζει να αναβοσβήνει, καθώς ο εκτυπωτής φορτώνει μελάνι. Μην σβήνετε ποτέ τον εκτυπωτή ενώ αναβοσβήνει αυτή η ένδειξη. Εάν τον κλείσετε, ενδέχεται να μην ολοκληρωθεί η διαδικασία της φόρτωσης μελανιού.

[Αρχή]

## Χρήση των βοηθητικών προγραμμάτων του εκτυπωτή

Μπορείτε να προβάλετε οδηγίες στην οθόνη σχετικά με την αντικατάσταση ενός δοχείου μελανιού, χρησιμοποιώντας τα βοηθητικά προγράμματα του εκτυπωτή.

Όταν χρειάζεται να αντικαταστήσετε ένα δοχείο μελανιού πριν να κατέβει η στάθμη του ή να αδειάσει εντελώς, κάντε κλικ στο κουμπί Ink Cartridge Replacement [Αντικατάσταση δοχείου μελανιού] της καρτέλας Maintenance [Συντήρηση].

Για περισσότερες πληροφορίες σχετικά με τη χρήση των βοηθητικών προγραμμάτων του εκτυπωτή, ανατρέξτε στην παρακάτω ενότητα.
Ανατρέξτε στην ενότητα Ρυθμίσεις στο μενού Maintenance [Συντήρηση]

[Αρχή]

## Χρήση του EPSON Status Monitor

Μπορείτε να παρακολουθείτε τα επίπεδα του μελανιού που απομένει από τον υπολογιστή σας και να προβάλλετε οδηγίες στην οθόνη σχετικά με την αντικατάσταση ενός δοχείου μελανιού, χρησιμοποιώντας το EPSON Status Monitor 3.

Όταν ένα δοχείο μελανιού περιέχει λίγο μελάνι ή είναι άδειο, κάντε κλικ στο κουμπί How to [Διαδικασίες] του παραθύρου EPSON Status Monitor. Ακολουθήστε τις οδηγίες που εμφανίζονται στην οθόνη για την αντικατάσταση του δοχείου.

Για περισσότερες πληροφορίες σχετικά με τη χρήση του EPSON Status Monitor, ανατρέξτε στην παρακάτω ενότητα.
Ανατρέξτε στην ενότητα Χρήση του EPSON Status Monitor 3

### Εξοικονόμηση μαύρου μελανιού όταν απομένει λίγο μελάνι στο δοχείο

Το παρακάτω παράθυρο διαλόγου εμφανίζεται όταν το μαύρο μελάνι λιγοστεύει και ισχύουν οι εξής προϋποθέσεις:

Έχετε επιλέξει Plain Paper [Απλό χαρτί], για τη ρύθμιση τύπου χαρτιού, και Text [Κείμενο], για τη ρύθμιση επιλογής ποιότητας.

- Το έγχρωμο μελάνι είναι περισσότερο από το μαύρο.

- Το δοχείο μαύρου μελανιού δεν είναι άδειο.

- Το δοχείο έγχρωμου μελανιού δεν είναι σε χαμηλά επίπεδα.

Αυτό το παράθυρο διαλόγου σάς επιτρέπει είτε να συνεχίσετε να χρησιμοποιείτε κανονικά το μαύρο μελάνι, ή να εξοικονομήσετε μαύρο μελάνι χρησιμοποιώντας συνδυασμό έγχρωμων μελανιών για τη δημιουργία μαύρου.

Κάνοντας κλικ στο κουμπί Yes [Ναι], μπορείτε να χρησιμοποιήσετε συνδυασμό έγχρωμων μελανιών ώστε να δημιουργήσετε μαύρο για την εκτύπωση εγγράφων. Δεν θα χρησιμοποιηθεί μελάνι από το δοχείο μαύρου μελανιού. Σε ορισμένες περιπτώσεις, το μαύρο χρώμα που δημιουργείται με συνδυασμό μελανιών ενδέχεται να διαφέρει ελαφρά από εκείνο του δοχείου μαύρου μελανιού. Το παράθυρο διαλόγου εμφανίζεται την επόμενη φορά που εκτυπώνετε μια εργασία στην οποία χρησιμοποιείται μαύρο μελάνι και έχετε ξανά τη δυνατότητα να επιλέξετε εξοικονόμηση μαύρου μελανιού.

Κάνοντας κλικ στο κουμπί No [Όχι], μπορείτε να συνεχίσετε να χρησιμοποιείτε το υπόλοιπο μαύρο μελάνι για την εργασία που εκτυπώνετε. Το παράθυρο διαλόγου εμφανίζεται την επόμενη φορά που εκτυπώνετε μια εργασία στην οποία χρησιμοποιείται μαύρο μελάνι και έχετε ξανά τη δυνατότητα να επιλέξετε εξοικονόμηση μαύρου μελανιού.

Κάνοντας κλικ στο κουμπί Disable this feature [Απενεργοποίηση αυτής της δυνατότητας], μπορείτε να συνεχίσετε να χρησιμοποιείτε κανονικά το μαύρο μελάνι. Το παράθυρο διαλόγου δεν εμφανίζεται ξανά για την υπόλοιπη διάρκεια του δοχείου μαύρου μελανιού. Σε αυτήν την περίπτωση, το μαύρο μελάνι χρησιμοποιείται κανονικά μέχρι να εξαντληθεί εντελώς.

[Αρχή]

Επόμενο