Ρυθμίσεις του λογισμικού του εκτυπωτή

# Ρυθμίσεις στο μενού Maintenance [Συντήρηση]

> EPSON Status Monitor 3
> Nozzle Check [Έλεγχος ακροφυσίων]
> Head Cleaning [Καθαρισμός της κεφαλής]
> Print Head Alignment [Στοίχιση κεφαλής εκτύπωσης]
> Ink Cartridge Replacement [Αντικατάσταση δοχείου μελανιού]
> Speed & Progress [Ταχύτητα & πρόοδος]

Τα βοηθητικά προγράμματα εκτυπωτή της Epson σάς επιτρέπουν να ελέγχετε την τρέχουσα κατάσταση του εκτυπωτή και να διαχειρίζεστε ορισμένες δυνατότητες του εκτυπωτή από τον υπολογιστή.

Για να χρησιμοποιήσετε τα βοηθητικά προγράμματα, κάντε κλικ στην καρτέλα Maintenance [Συντήρηση] στο λογισμικό του εκτυπωτή και στη συνέχεια κάντε κλικ στο κουμπί του βοηθητικού προγράμματος που θέλετε να χρησιμοποιήσετε. Ανατρέξτε στην παρακάτω ενότητα για πρόσβαση στο λογισμικό του εκτυπωτή.

| Πρόσβαση στο λογισμικό του εκτυπωτή

| Σημείωση:

Το γράμμα στις παρενθέσεις μετά το όνομα του βοηθητικού προγράμματος υποδεικνύει το πλήκτρο συντόμευσης για αυτό το βοηθητικό πρόγραμμα. Αφού επιλέξετε το μενού, πιέστε το πλήκτρο Alt και το γράμμα στο πληκτρολόγιο για να ανοίξετε το βοηθητικό πρόγραμμα.

Μην χρησιμοποιείτε τα βοηθητικά προγράμματα Nozzle Check [Έλεγχος ακροφυσίων], Head Cleaning [Καθαρισμός της κεφαλής], Print Head Alignment [Στοίχιση κεφαλής εκτύπωσης] ή Ink Cartridge Replacement [Αντικατάσταση δοχείου μελανιού], εάν ο εκτυπωτής είναι συνδεδεμένος στον υπολογιστή σας μέσω δικτύου.

Ανατρέξτε στην κατάλληλη ενότητα παρακάτω.

## EPSON Status Monitor 3

Το βοηθητικό πρόγραμμα EPSON Status Monitor 3 σάς δίνει πληροφορίες για την κατάσταση του εκτυπωτή, όπως για την ποσότητα μελανιού που απομένει, και κάνει έλεγχο για σφάλματα του εκτυπωτή.

Αυτό το βοηθητικό πρόγραμμα είναι διαθέσιμο μόνο όταν πληρούνται και οι δύο ακόλουθες συνθήκες:

- Ο εκτυπωτής είναι απευθείας συνδεδεμένος στον κεντρικό υπολογιστή μέσω της θύρας USB.

- Το σύστημα είναι ρυθμισμένο ώστε να υποστηρίζει αμφίδρομη επικοινωνία.

[Αρχή]

## Nozzle Check [Έλεγχος ακροφυσίων]

Το βοηθητικό πρόγραμμα Nozzle Check [Έλεγχος ακροφυσίων] ελέγχει εάν τα ακροφύσια της κεφαλής εκτύπωσης είναι φραγμένα. Ελέγξτε τα ακροφύσια εάν παρατηρήσετε ότι η ποιότητα εκτύπωσης έχει επιδεινωθεί και επίσης μετά τον καθαρισμό, για να βεβαιωθείτε ότι τα ακροφύσια της κεφαλής εκτύπωσης έχουν αποφραχθεί. Εάν ο έλεγχος ακροφυσίων υποδεικνύει ότι η κεφαλή εκτύπωσης χρειάζεται καθαρισμό, μπορείτε να αποκτήσετε πρόσβαση στο βοηθητικό πρόγραμμα Head Cleaning [Καθαρισμός της κεφαλής] απευθείας από το βοηθητικό πρόγραμμα Nozzle Check [Έλεγχος ακροφυσίων].
Ανατρέξτε στην ενότητα Έλεγχος των ακροφυσίων της κεφαλής εκτύπωσης

[Αρχή]

## Head Cleaning [Καθαρισμός της κεφαλής]

Το βοηθητικό πρόγραμμα Head Cleaning [Καθαρισμός της κεφαλής] καθαρίζει την κεφαλή εκτύπωσης. Ίσως χρειαστεί να καθαρίσετε την κεφαλή εκτύπωσης, εάν παρατηρήσετε ότι η ποιότητα εκτύπωσης έχει επιδεινωθεί. Χρησιμοποιήστε πρώτα το βοηθητικό πρόγραμμα Nozzle Check [Έλεγχος ακροφυσίων], για να βεβαιωθείτε ότι η κεφαλή εκτύπωσης χρειάζεται καθαρισμό. Μπορείτε να αποκτήσετε πρόσβαση στο βοηθητικό πρόγραμμα Nozzle Check [Έλεγχος ακροφυσίων] απευθείας από το βοηθητικό πρόγραμμα Head Cleaning [Καθαρισμός της κεφαλής].
Ανατρέξτε στην ενότητα Καθαρισμός της κεφαλής εκτύπωσης

[Αρχή]

## Print Head Alignment [Στοίχιση κεφαλής εκτύπωσης]

Μπορείτε να χρησιμοποιήσετε το βοηθητικό πρόγραμμα Print Head Alignment [Στοίχιση κεφαλής εκτύπωσης], για να βελτιώσετε την ποιότητα εκτύπωσης στα έγγραφά σας. Η στοίχιση της κεφαλής εκτύπωσης μπορεί να χρειάζεται καθαρισμό, εάν εμφανίζονται στα έγγραφά σας κάθετες γραμμές εκτός στοίχισης ή εάν εμφανίζονται άσπρες, μαύρες, σκούρες ή φωτεινές γραμμές. Χρησιμοποιήστε αυτό το βοηθητικό πρόγραμμα, για να επαναλάβετε τη στοίχιση της κεφαλής εκτύπωσης.
Ανατρέξτε στην ενότητα Στοίχιση της κεφαλής εκτύπωσης

[Αρχή]

## Ink Cartridge Replacement [Αντικατάσταση δοχείου μελανιού]

Το βοηθητικό πρόγραμμα Ink Cartridge Replacement [Αντικατάσταση δοχείου μελανιού] σας καθοδηγεί στη διαδικασία αντικατάστασης ενός δοχείου μελανιού πριν να εξαντληθεί το μελάνι. Για να χρησιμοποιήσετε το βοηθητικό πρόγραμμα, κάντε κλικ στο κουμπί Ink Cartridge Replacement [Αντικατάσταση δοχείου μελανιού] στο παράθυρο διαλόγου Utility [Βοηθητικό πρόγραμμα] και ακολουθήστε τις οδηγίες.

Για να αντικαταστήσετε ένα δοχείο μελανιού χρησιμοποιώντας τον πίνακα ελέγχου του εκτυπωτή, ανατρέξτε στα εξής.
Ανατρέξτε στην ενότητα Χρήση των κουμπιών του πίνακα ελέγχου

[Αρχή]

## Speed & Progress [Ταχύτητα & πρόοδος]

Σε αυτό το πλαίσιο διαλόγου, μπορείτε να επιλέξετε ρυθμίσεις που έχουν σχέση με την ταχύτητα και την πρόοδο της εκτύπωσης.

Υπάρχουν διαθέσιμες οι ακόλουθες ρυθμίσεις:

| Σημείωση:

Οι δυνατότητες που είναι διαθέσιμες στο λογισμικό του εκτυπωτή μπορεί να ποικίλλουν, ανάλογα με το μοντέλο του εκτυπωτή και την έκδοση των Windows που χρησιμοποιείτε.

### High Speed Copies [Αντίτυπα υψηλής ταχύτητας]

Για να εκτυπώσετε πολλά αντίτυπα του εγγράφου πιο γρήγορα, επιλέξτε το στοιχείο High Speed Copies [Αντίτυπα υψηλής ταχύτητας]. Με αυτήν τη ρύθμιση επιταχύνεται η εκτύπωση, καθώς χρησιμοποιεί το χώρο στο σκληρό δίσκο ως προσωρινό χώρο αποθήκευσης, όταν εκτυπώνετε πολλά αντίτυπα του εγγράφου.

### Show Progress Meter [Εμφάνιση της ένδειξης προόδου]

Για να εμφανίζεται η ένδειξη προόδου κάθε φορά που εκτυπώνετε, επιλέξτε Show Progress Meter [Εμφάνιση της ένδειξης προόδου].

### Always spool RAW datatype [Να γίνεται πάντοτε εκτύπωση του τύπου δεδομένων RAW σε ουρά] (για Windows XP και 2000)

Επιλέξτε αυτό το πλαίσιο ελέγχου ώστε τα προγράμματα-πελάτες που βασίζονται σε Windows NT να εκτυπώνουν έγγραφα σε ουρά με τη χρήση της μορφής RAW αντί της μορφής EMF (μετα-αρχείου). (Οι εφαρμογές που βασίζονται στα Windows NT χρησιμοποιούν από προεπιλογή τη μορφή EMF.)

Δοκιμάστε να χρησιμοποιήσετε αυτήν την επιλογή, εάν τα έγγραφα για εκτύπωση σε ουρά με μορφή EMF δεν εκτυπώνονται σωστά.

Η εκτύπωση τύπου δεδομένων RAW σε ουρά απαιτεί λιγότερους πόρους από τη μορφή δεδομένων EMF και έτσι ορισμένα προβλήματα (Insufficient memory/disk space to print [Η μνήμη/ο χώρος στο δίσκο δεν επαρκεί για την εκτύπωση], Slow print speed [Μικρή ταχύτητα εκτύπωσης], κ.λπ.) είναι δυνατό να επιλυθούν με την επιλογή του πλαισίου ελέγχου Always spool RAW datatype [Να γίνεται πάντοτε εκτύπωση του τύπου δεδομένων RAW σε ουρά].

| Σημείωση:

Όταν εκτυπώνετε τύπο δεδομένων RAW σε ουρά, η πρόοδος της εκτύπωσης όπως εμφανίζεται από την ένδειξη προόδου μπορεί να διαφέρει από την πραγματική πρόοδο της εκτύπωσης.

### Monitoring Preferences [Προτιμήσεις εποπτείας]

Κάντε κλικ σε αυτό το κουμπί για να ανοίξει το παράθυρο διαλόγου Monitoring Preferences [Προτιμήσεις εποπτείας], όπου μπορείτε να ορίσετε επιλογές για το EPSON Status Monitor 3.

Μπορείτε να ορίσετε τις ακόλουθες ρυθμίσεις.

Select Notification [Επιλογή ειδοποίησης] | Εμφανίζει τις τρέχουσες ρυθμίσεις για την προειδοποίηση για σφάλματα. Επιλέξτε τα πλαίσια ελέγχου των τύπων σφάλματος για τους οποίους θέλετε να λαμβάνετε προειδοποίηση. Σημείωση: Κάντε κλικ στο κουμπί Default [Προεπιλογή], για να επαναφέρετε τις ρυθμίσεις για την επιλογή ειδοποίησης στις προεπιλογές τους.
Select Shortcut Icon [Επιλογή εικονιδίου συντόμευσης] | Ενεργοποιήστε το πλαίσιο ελέγχου Shortcut Icon [Εικονίδιο συντόμευσης] και επιλέξτε έναν τύπο εικονιδίου, για να τοποθετήσετε ένα εικονίδιο συντόμευσης στη γραμμή εργασιών των Windows. Μπορείτε να κάνετε κλικ στο εικονίδιο συντόμευσης στη γραμμή εργασιών για να ανοίξετε το πλαίσιο διαλόγου EPSON Status Monitor 3 ή να κάνετε κλικ με το δεξιό κουμπί του ποντικιού στο εικονίδιο, για να έχετε πρόσβαση σε κάποια βοηθητικά προγράμματα του εκτυπωτή.
Allow monitoring of shared printers [Να επιτρέπεται η εποπτεία κοινόχρηστων εκτυπωτών] | Επιλέξτε αυτό το πλαίσιο ελέγχου, για να επιτρέψετε την εποπτεία ενός κοινόχρηστου εκτυπωτή από άλλους υπολογιστές.

[Αρχή]

Προηγούμενο | Επόμενο