Επίλυση Προβλημάτων

# Διόρθωση προβλημάτων σε σύνδεση USB

> Συνδέσεις USB
> Λειτουργικά συστήματα των Windows
> Εγκατάσταση λογισμικού του εκτυπωτή

## Συνδέσεις USB

Τα καλώδια ή οι συνδέσεις USB είναι δυνατό μερικές φορές να προκαλέσουν προβλήματα USB. Δοκιμάστε μία ή και τις δύο από τις παρακάτω λύσεις:

Για καλύτερα αποτελέσματα, πρέπει να συνδέσετε τον εκτυπωτή απευθείας στη θύρα USB του υπολογιστή. Εάν πρέπει να χρησιμοποιήσετε πολλούς διανομείς USB, σας συνιστούμε να συνδέσετε τον εκτυπωτή στο διανομέα της πρώτης σειράς.

[Αρχή]

## Λειτουργικά συστήματα των Windows

Ο υπολογιστής σας πρέπει να είναι μοντέλο με προεγκατεστημένα τα Windows Me, 98, XP ή 2000, μοντέλο που είχε προεγκατεστημένα τα Windows 98 και αναβαθμίστηκε σε Windows Me ή μοντέλο που είχε προεγκατεστημένα τα Windows Me, 98 ή 2000 και αναβαθμίστηκε σε Windows XP. Ενδέχεται να μην είναι δυνατή η εγκατάσταση ή η εκτέλεση του προγράμματος οδήγησης εκτυπωτή USB σε έναν υπολογιστή που δεν ικανοποιεί αυτές τις προδιαγραφές ή που δεν είναι εφοδιασμένος με ενσωματωμένη θύρα USB.

Για λεπτομέρειες σχετικά με τον υπολογιστή σας, επικοινωνήστε με τον προμηθευτή σας.

[Αρχή]

## Εγκατάσταση λογισμικού του εκτυπωτή

Η λανθασμένη ή ατελής εγκατάσταση του λογισμικού είναι δυνατό να οδηγήσει σε προβλήματα σύνδεσης USB. Λάβετε υπόψη σας τα ακόλουθα και πραγματοποιήστε τους προτεινόμενους ελέγχους για να εξασφαλίσετε μια σωστή εγκατάσταση.

### Έλεγχος του λογισμικού του εκτυπωτή για Windows XP και 2000

Όταν χρησιμοποιείτε Windows XP ή 2000, πρέπει να ακολουθήσετε τα βήματα που περιγράφονται στο φύλλο Εγκατάστασης το οποίο συνοδεύει τον εκτυπωτή για την εγκατάσταση του λογισμικού του. Διαφορετικά, ενδέχεται να εγκατασταθεί στη θέση του το πρόγραμμα οδήγησης γενικής χρήσης της Microsoft. Για να ελέγξετε αν έχει εγκατασταθεί το πρόγραμμα οδήγησης γενικής χρήσης, ακολουθήστε τα παρακάτω βήματα.

| Ανοίξτε το φάκελο Printers [Εκτυπωτές] και κάντε κλικ με το δεξιό κουμπί του ποντικιού στο εικονίδιο του εκτυπωτή σας.

| Κάντε κλικ στην εντολή Printing Preference [Προτιμήσεις εκτύπωσης] στο μενού συντόμευσης που εμφανίζεται και, στη συνέχεια, κάντε κλικ με το δεξιό κουμπί του ποντικιού σε οποιοδήποτε σημείο του προγράμματος οδήγησης.

> Εάν υπάρχει η επιλογή About [Πληροφορίες] στο μενού συντόμευσης που εμφανίζεται, κάντε κλικ σε αυτή την επιλογή. Εάν εμφανιστεί ένα παράθυρο μηνύματος με τις λέξεις Unidrv Printer Driver [Πρόγραμμα οδήγησης εκτυπωτή Unidrv], πρέπει να εγκαταστήσετε πάλι το λογισμικό του εκτυπωτή, όπως περιγράφεται στο φύλλο Εγκατάστασης. Εάν δεν εμφανίζεται η επιλογή About [Πληροφορίες], το λογισμικό του εκτυπωτή έχει εγκατασταθεί σωστά.

| Σημείωση:

Εάν κατά τη διαδικασία της εγκατάστασης εμφανιστεί το παράθυρο διαλόγου Digital Signature Not found [Δεν βρέθηκε ψηφιακή υπογραφή] (Windows 2000) ή το παράθυρο διαλόγου Software Installation [Εγκατάσταση λογισμικού] (Windows XP), κάντε κλικ στο κουμπί Yes [Ναι] (Windows 2000) ή στην επιλογή Continue Anyway [Συνέχεια] (Windows XP). Εάν κάνετε κλικ στο κουμπί No [Όχι] (Windows 2000) ή STOP Installation [Διακοπή εγκατάστασης] (Windows XP), θα πρέπει να εγκαταστήσετε ξανά το λογισμικό του εκτυπωτή.

### Έλεγχος του λογισμικού του εκτυπωτή στα Windows Me και 98

Εάν ακυρώσετε την εγκατάσταση του προγράμματος οδήγησης Τοποθέτησης και Άμεσης Λειτουργίας στα Windows Me ή 98 πριν από την ολοκλήρωση της διαδικασίας, το πρόγραμμα οδήγησης της συσκευής εκτυπωτή USB ή το λογισμικό του εκτυπωτή ενδέχεται να μην εγκατασταθεί σωστά. Ακολουθήστε τις παρακάτω οδηγίες, για να εξασφαλίσετε ότι το πρόγραμμα οδήγησης και το λογισμικό του εκτυπωτή θα εγκατασταθούν σωστά.

| Σημείωση:

Οι οθόνες που παρουσιάζονται σε αυτή την ενότητα είναι για τα Windows 98. Οι οθόνες των Windows Me ενδέχεται να διαφέρουν λίγο.

| Κάντε κλικ στο κουμπί Start [Έναρξη], τοποθετήστε το δείκτη του ποντικιού στην επιλογή Settings [Ρυθμίσεις] και κάντε κλικ στην επιλογή Printers [Εκτυπωτές]. Βεβαιωθείτε ότι το εικονίδιο για τον εκτυπωτή σας εμφανίζεται στο παράθυρο Printers [Εκτυπωτές].

> Επιλέξτε το εικονίδιο του εκτυπωτή σας και στη συνέχεια κάντε κλικ στην εντολή Properties [Ιδιότητες] από το μενού File [Αρχείο].

| Κάντε κλικ στην καρτέλα Details [Λεπτομέρειες].

> Εάν η επιλογή EPUSBX: (EPSON Stylus C46 Series) εμφανίζεται στη λίστα Print to the following port [Εκτύπωση στη θύρα], τότε το πρόγραμμα οδήγησης για τη συσκευή USB του εκτυπωτή και το λογισμικό του εκτυπωτή έχουν εγκατασταθεί σωστά. Εάν δεν εμφανίζεται η σωστή θύρα, προχωρήστε στο επόμενο βήμα.

| Κάντε κλικ με το δεξιό κουμπί του ποντικιού στο εικονίδιο My Computer [Ο Yπολογιστής μου] στην επιφάνεια εργασίας και στη συνέχεια κάντε κλικ στην εντολή Properties [Ιδιότητες].

| Κάντε κλικ στην καρτέλα Device Manager [Διαχείριση Συσκευών].

> Εάν τα προγράμματα οδήγησης είναι εγκατεστημένα σωστά, η επιλογή EPSON USB Printer Devices [Συσκευές εκτυπωτών USB της EPSON] θα πρέπει να εμφανίζεται στο μενού του Device Manager [Διαχείριση Συσκευών].

> Εάν η επιλογή EPSON USB Printer Devices [Συσκευές εκτυπωτών USB της EPSON] δεν εμφανίζεται στο μενού του Device Manager [Διαχείριση Συσκευών], κάντε κλικ στο σύμβολο συν (+) δίπλα στο στοιχείο Other devices [Άλλες συσκευές], για να προβάλετε τις εγκατεστημένες συσκευές.

> Εάν η επιλογή USB Printer [Εκτυπωτής USB] ή EPSON Stylus C46 Series εμφανίζεται στην περιοχή Other devices [Άλλες συσκευές], το λογισμικό του εκτυπωτή δεν έχει εγκατασταθεί σωστά. Προχωρήστε στο βήμα 5.

> Εάν καμία από τις επιλογές USB Printer [Εκτυπωτής USB] ή EPSON Stylus C46 Series δεν εμφανίζεται στην περιοχή Other devices [Άλλες συσκευές], κάντε κλικ στο κουμπί Refresh [Ανανέωση] ή αποσυνδέστε το καλώδιο USB από τον εκτυπωτή και κατόπιν συνδέστε το ξανά στον εκτυπωτή. Όταν βεβαιωθείτε ότι αυτά τα στοιχεία εμφανίζονται, προχωρήστε στο βήμα 5.

| Στην περιοχή Other devices [Άλλες συσκευές], επιλέξτε το στοιχείο USB Printer [Εκτυπωτής USB] ή EPSON Stylus C46 Series και κάντε κλικ στο κουμπί Remove [Κατάργηση]. Στη συνέχεια, κάντε κλικ στο κουμπί OK.

> Όταν εμφανιστεί το ακόλουθο παράθυρο διαλόγου, κάντε κλικ στο κουμπί OK και στη συνέχεια κάντε κλικ στο κουμπί OK, για να κλείσετε το παράθυρο διαλόγου System Properties [Ιδιότητες: Σύστημα].

| Καταργήστε την εγκατάσταση του λογισμικού του εκτυπωτή. Ανατρέξτε στην ενότητα Κατάργηση της εγκατάστασης του λογισμικού εκτυπωτή

| Κλείστε τον εκτυπωτή, ξεκινήστε πάλι τον υπολογιστή και εγκαταστήστε ξανά το λογισμικό του εκτυπωτή, όπως περιγράφεται στο φύλλο Eγκατάστασης που συνοδεύει τον εκτυπωτή.

[Αρχή]

Προηγούμενο | Επόμενο