Επίλυση Προβλημάτων

# Το χαρτί δεν τροφοδοτείται σωστά

> Το χαρτί δεν τροφοδοτείται
> Γίνεται τροφοδοσία πολλών σελίδων
> Το χαρτί μπλοκάρει
> Το χαρτί δεν είναι τοποθετημένο σωστά
> Το χαρτί δεν εξάγεται πλήρως ή είναι ζαρωμένο

## Το χαρτί δεν τροφοδοτείται

Αφαιρέστε τη στοίβα του χαρτιού και βεβαιωθείτε για τα παρακάτω:

- Το χαρτί δεν γυρίζει ή δεν έχει πτυχές.

- Το χαρτί δεν είναι πολύ παλιό. Για περισσότερες πληροφορίες, ανατρέξτε στις οδηγίες που συνοδεύουν το χαρτί.

- Δεν έχει τοποθετηθεί χαρτί επάνω από το σημείο του βέλους στον αριστερό πλευρικό οδηγό.

- Η στοίβα χαρτιού προσαρμόζεται κάτω από τις λαβές στο μέσα μέρος των πλευρικών οδηγών.

- Ο αριθμός των φύλλων στη στοίβα του χαρτιού δεν υπερβαίνει το καθορισμένο όριο για το μέσο.

| Δυνατότητες φόρτωσης ειδικών μέσων της Epson

- Δεν υπάρχει μπλοκαρισμένο χαρτί στο εσωτερικό του εκτυπωτή. Εάν υπάρχει, αφαιρέστε το μπλοκαρισμένο χαρτί.
  Ανατρέξτε στην ενότητα Το χαρτί μπλοκάρει

- Τα δοχεία μελανιού δεν είναι άδεια. Αντικαταστήστε κάποιο δοχείο εάν χρειάζεται.
  Ανατρέξτε στην ενότητα Αντικατάσταση δοχείου μελανιού

- Ακολουθήσατε τις ειδικές οδηγίες τοποθέτησης που συνόδευαν το χαρτί σας. Τοποθετήστε ξανά το χαρτί.

| Φόρτωση μονών φύλλων χαρτιού

[Αρχή]

## Γίνεται τροφοδοσία πολλών σελίδων

- Βεβαιωθείτε ότι η στοίβα χαρτιού αγγίζει ή είναι χαμηλότερη από το σημάδι του βέλους στον πλευρικό οδηγό.

- Βεβαιωθείτε ότι η στοίβα χαρτιού προσαρμόζεται κάτω από τις λαβές που βρίσκονται στη μέσα πλευρά των πλευρικών οδηγών.

- Βεβαιωθείτε ότι ο αριστερός πλευρικός οδηγός εφάπτεται στην αριστερή πλευρά του χαρτιού.

- Βεβαιωθείτε ότι το χαρτί δεν γυρίζει ή δεν είναι διπλωμένο. Εάν συμβαίνει αυτό, ισιώστε το ή γυρίστε το ελαφρά προς την αντίθετη πλευρά πριν το τοποθετήσετε.

- Αφαιρέστε τη στοίβα του χαρτιού και βεβαιωθείτε ότι το χαρτί δεν είναι πολύ λεπτό.
  Ανατρέξτε στην ενότητα Χαρτί

- Ξεφυλλίστε τις άκρες της στοίβας για να ξεχωρίσετε τα φύλλα και έπειτα τοποθετήστε ξανά το χαρτί.

- Εάν εκτυπώνεται μεγάλος αριθμός αντιγράφων ενός εγγράφου, ελέγξτε τη ρύθμιση Copies [Αντίγραφα] από το μενού Page Layout [Διάταξη σελίδας] στο λογισμικό του εκτυπωτή σας.
  Ανατρέξτε στην ενότητα Αντίγραφα

[Αρχή]

## Το χαρτί μπλοκάρει

Πιέστε το κουμπί συντήρησης για να εξαχθεί το μπλοκαρισμένο χαρτί. Εάν το μήνυμα σφάλματος δεν εξαφανίζεται, κλείστε τον εκτυπωτή, ανοίξτε κάλυμμα του εκτυπωτή και αφαιρέστε όλο το χαρτί από μέσα, μαζί με τυχόν σχισμένα κομμάτια. Κατόπιν, τοποθετήστε ξανά το χαρτί και πιέστε το κουμπί συντήρησης για να συνεχίσετε την εκτύπωση.

| Σημείωση:

Εάν δεν μπορείτε να αφαιρέσετε μόνοι σας ένα ξένο αντικείμενο με ευκολία, μην ασκήσετε πίεση και μην αποσυναρμολογήσετε τον εκτυπωτή. Καλέστε τον προμηθευτή σας για βοήθεια.

Εάν το χαρτί σας μπλοκάρει συχνά, βεβαιωθείτε για τα παρακάτω:

- Το χαρτί είναι λείο, δεν γυρίζει και δεν είναι ζαρωμένο.

- Το χαρτί είναι υψηλής ποιότητας.

- Η εκτυπώσιμη πλευρά του χαρτιού είναι προς τα επάνω στην τροφοδοσία φύλλων.

- Ξεφυλλίσατε τη στοίβα του χαρτιού πριν την τοποθετήσετε.

- Δεν έχει τοποθετηθεί χαρτί επάνω από το βέλος στον αριστερό πλευρικό οδηγό.

- Η στοίβα χαρτιού προσαρμόζεται κάτω από τις λαβές στο μέσα μέρος των πλευρικών οδηγών.

- Ο αριθμός των φύλλων στη στοίβα του χαρτιού δεν υπερβαίνει το καθορισμένο όριο για αυτό το μέσο.

| Δυνατότητες φόρτωσης ειδικών μέσων της Epson

- Ο αριστερός πλευρικός οδηγός έχει ρυθμιστεί κατάλληλα για το χαρτί σας.

- Ο εκτυπωτής είναι τοποθετημένος σε μια επίπεδη, σταθερή επιφάνεια, η οποία επεκτείνεται πέρα από τη βάση του εκτυπωτή προς όλες τις κατευθύνσεις. Ο εκτυπωτής δεν θα λειτουργεί σωστά εάν γέρνει.

[Αρχή]

## Το χαρτί δεν είναι τοποθετημένο σωστά

Εάν τοποθετήσατε το χαρτί πολύ μέσα στον εκτυπωτή, ο εκτυπωτής δεν μπορεί να τροφοδοτήσει σωστά το χαρτί. Σβήστε τον εκτυπωτή και αφαιρέστε προσεκτικά το χαρτί. Στη συνέχεια, ανάψτε τον εκτυπωτή και τοποθετήστε ξανά το χαρτί με το σωστό τρόπο.

| Προσοχή:

Μην σπρώχνετε το χαρτί στην τροφοδοσία φύλλων του εκτυπωτή. Φορτώστε το χαρτί έτσι ώστε η άκρη να κάθεται μέσα και να διακρίνεται όταν κοιτάτε από επάνω την τροφοδοσία φύλλων. Η φόρτωση του χαρτιού πολύ βαθιά μέσα στην τροφοδοσία φύλλων ενδέχεται να προκαλέσει βλάβη στον εκτυπωτή. Ανατρέξτε στην εικόνα παρακάτω.

[Αρχή]

## Το χαρτί δεν εξάγεται πλήρως ή είναι ζαρωμένο

- Εάν το χαρτί δεν εξάγεται πλήρως, πατήστε το κουμπί συντήρησης και στη συνέχεια ανοίξτε το κάλυμμα του εκτυπωτή και αφαιρέστε το χαρτί. Επίσης, ελέγξτε τη ρύθμιση του μεγέθους χαρτιού στην εφαρμογή σας ή στο λογισμικό του εκτυπωτή.
  Ανατρέξτε στην ενότητα Ρυθμίσεις στο μενού Main [Κύριο]

- Εάν το χαρτί είναι ζαρωμένο όταν βγαίνει, μπορεί να είναι υγρό ή πολύ λεπτό. Τοποθετήστε μια νέα στοίβα.

| Σημείωση:

Αποθηκεύστε το αχρησιμοποίητο χαρτί στην αρχική του συσκευασία σε ξηρό περιβάλλον.

[Αρχή]

Προηγούμενο | Επόμενο