Βελτίωση της ποιότητας εκτύπωσης

# Έλεγχος της κατάστασης εκτυπωτή

> Χρήση της ένδειξης προόδου
> Χρήση του EPSON Spool Manager
> Χρήση του EPSON Status Monitor 3

## Χρήση της ένδειξης προόδου

Όταν στέλνετε μια εργασία εκτύπωσης στον εκτυπωτή, ανοίγει το παράθυρο διαλόγου της ένδειξης προόδου, όπως φαίνεται στην παρακάτω εικόνα.

Το παράθυρο διαλόγου της ένδειξης προόδου υποδεικνύει την πρόοδο της τρέχουσας εργασίας εκτύπωσης και παρέχει πληροφορίες για την κατάσταση του εκτυπωτή, όταν δημιουργείται αμφίδρομη επικοινωνία μεταξύ του εκτυπωτή και του υπολογιστή. Η ένδειξη αυτή εμφανίζει επίσης μηνύματα λάθους, καθώς και χρήσιμες συμβουλές για καλύτερη εκτύπωση. Ανατρέξτε στην αντίστοιχη ενότητα παρακάτω.

### Συμβουλές εκτύπωσης της Epson

Στο πλαίσιο κειμένου που βρίσκεται στο κάτω μέρος του παραθύρου της ένδειξης προόδου, εμφανίζονται συμβουλές για να επωφεληθείτε περισσότερο από το λογισμικό εκτυπωτή της Epson. Μια νέα συμβουλή εμφανίζεται κάθε 30 δευτερόλεπτα. Για περισσότερες λεπτομέρειες σχετικά με τη συμβουλή που εμφανίζεται στο παράθυρο, κάντε κλικ στο κουμπί Details [Λεπτομέρειες].

### Μηνύματα σφάλματος

Εάν παρουσιαστεί κάποιο ζήτημα κατά τη διάρκεια της εκτύπωσης, εμφανίζεται ένα μήνυμα λάθους στο πλαίσιο κειμένου που βρίσκεται στο επάνω μέρος του παραθύρου της ένδειξης προόδου. Για περισσότερες πληροφορίες, κάντε κλικ στο κουμπί Technical Support [Τεχνική υποστήριξη], για να αποκτήσετε πρόσβαση στο ηλεκτρονικό εγχειρίδιο Reference Guide [Οδηγός αναφοράς].

Όταν το μελάνι δεν είναι αρκετό ή τελειώσει, εμφανίζεται ένα κουμπί How to [Διαδικασίες] κάτω από το πλαίσιο κειμένου. Κάντε κλικ στο κουμπί How to [Διαδικασίες] και το EPSON Status Monitor 3 θα σας καθοδηγήσει βήμα προς βήμα στη διαδικασία αντικατάστασης του δοχείου.

[Αρχή]

## Χρήση του EPSON Spool Manager

Το EPSON Spool Manager είναι παρόμοιο με το Print Manager [Διαχείριση Εκτυπώσεων] των Windows. Εάν παραλάβει δύο ή περισσότερες εργασίες εκτύπωσης ταυτόχρονα, τις τοποθετεί στη σειρά με την οποία τις παρέλαβε (σε εκτυπωτές δικτύου, αυτό μπορεί να ονομάζεται "ουρά εκτύπωσης"). Όταν μια εργασία εκτύπωσης φτάσει στην αρχή της ουράς, το EPSON Spool Manager στέλνει την εργασία στον εκτυπωτή. Από το Spool Manager, μπορείτε να προβάλετε πληροφορίες για την κατάσταση εκτύπωσης σχετικά με εργασίες εκτύπωσης οι οποίες έχουν αποσταλεί στον εκτυπωτή. Επίσης, μπορείτε να ακυρώσετε, να διακόψετε προσωρινά και να συνεχίσετε εργασίες εκτύπωσης.

| Σημείωση:

Το EPSON Spool Manager δεν είναι διαθέσιμο με τα Windows XP και 2000.

Αφού στείλετε μια εργασία εκτύπωσης, εμφανίζεται ένα κουμπί EPSON Stylus C46 Series στη γραμμή εργασιών. Κάντε κλικ σε αυτό το κουμπί για να ανοίξει το EPSON Spool Manager.

[Αρχή]

## Χρήση του EPSON Status Monitor 3

Το EPSON Status Monitor 3 εμφανίζει λεπτομερείς πληροφορίες για την κατάσταση του εκτυπωτή.

| Σημείωση:

Πριν να χρησιμοποιήσετε το βοηθητικό πρόγραμμα EPSON Status Monitor 3, διαβάστε το αρχείο README του προγράμματος. Για να ανοίξετε αυτό το αρχείο, κάντε κλικ στο κουμπί Start [Έναρξη], τοποθετήστε το δείκτη του ποντικιού στην επιλογή Programs [Προγράμματα] (για Windows Me, 98 και 2000) ή All Programs [Όλα τα προγράμματα] (για Windows XP), κατόπιν τοποθετήστε το δείκτη στην επιλογή EPSON ή EPSON Printers [Εκτυπωτές EPSON] και στη συνέχεια κάντε κλικ στην επιλογή EPSON Stylus C46 Series Readme [Αρχείο Readme για το EPSON Stylus C46 Series].

### Πρόσβαση στο EPSON Status Monitor 3

Η πρόσβαση στο EPSON Status Monitor 3 γίνεται με δύο τρόπους:

- Κάντε διπλό κλικ στο εικονίδιο συντόμευσης σε σχήμα εκτυπωτή στη γραμμή εργασιών των Windows.
  Ανατρέξτε στην ενότητα Προτιμήσεις εποπτείας

- Ανοίξτε το λογισμικό του εκτυπωτή, κάντε κλικ στην καρτέλα Maintenance [Συντήρηση] και μετά κάντε κλικ στο κουμπί EPSON Status Monitor 3.

Όταν αποκτάτε πρόσβαση στο EPSON Status Monitor 3, εμφανίζεται το παρακάτω παράθυρο.

### Προβολή πληροφοριών στο EPSON Status Monitor 3

Το EPSON Status Monitor 3 παρέχει τις ακόλουθες πληροφορίες:

- Τρέχουσα κατάσταση:
  Το EPSON Status Monitor 3 σάς παρέχει λεπτομερείς πληροφορίες για την κατάσταση του εκτυπωτή, μια γραφική απεικόνιση και μηνύματα κατάστασης. Εάν το μελάνι δεν είναι αρκετό ή έχει τελειώσει, εμφανίζεται το κουμπί How to [Διαδικασίες] στο παράθυρο του EPSON Status Monitor 3. Όταν κάνετε κλικ στο κουμπί How to [Διαδικασίες], εμφανίζονται οδηγίες για την αντικατάσταση του δοχείου μελανιού και η κεφαλή εκτύπωσης μετακινείται στη θέση αντικατάστασης του δοχείου μελανιού.

- Επίπεδα μελανιού:
  Το EPSON Status Monitor 3 παρέχει μια γραφική απεικόνιση της ποσότητας του μελανιού που απομένει και μια εκτίμηση για τον αριθμό των σελίδων που μπορείτε να εκτυπώσετε πριν να τελειώσει το μελάνι. Για το έγχρωμο δοχείο μελανιού, το τμήμα με τη μικρότερη ποσότητα του μελανιού που απομένει προσδιορίζει το επίπεδο που εμφανίζεται για όλα τα χρώματα του δοχείου.

- Πληροφορίες δοχείου μελανιού:
  Μπορείτε να προβάλετε πληροφορίες σχετικά με τα εγκατεστημένα δοχεία μελανιού, κάνοντας κλικ στο κουμπί Information [Πληροφορίες].

- Τεχνική υποστήριξη:
  Μπορείτε να αποκτήσετε πρόσβαση στο ηλεκτρονικό εγχειρίδιο Reference Guide [Οδηγός αναφοράς] από το EPSON Status Monitor 3. Εάν αντιμετωπίσετε κάποιο πρόβλημα, κάντε κλικ στο κουμπί Technical Support [Τεχνική υποστήριξη] στο παράθυρο του EPSON Status Monitor 3.

[Αρχή]

Επόμενο