Άλλες πληροφορίες

# Πρόσβαση στο λογισμικό του εκτυπωτή

Μπορείτε να έχετε πρόσβαση στο λογισμικό του εκτυπωτή από τις περισσότερες εφαρμογές των Windows, από το μενού Start [Έναρξη] των Windows ή από τη γραμμή εργασιών.

Όταν αποκτάτε πρόσβαση στο λογισμικό του εκτυπωτή από μια εφαρμογή των Windows, οι ρυθμίσεις που κάνετε εφαρμόζονται μόνο στην εφαρμογή που χρησιμοποιείτε.

Όταν αποκτάτε πρόσβαση στο λογισμικό του εκτυπωτή, από το μενού Start [Έναρξη] ή από τη γραμμή εργασιών, οι ρυθμίσεις που ορίζετε εφαρμόζονται σε όλες τις εφαρμογές των Windows.

Ανατρέξτε στην κατάλληλη ενότητα παρακάτω.

### Από εφαρμογές των Windows

Ακολουθήστε τα παρακάτω βήματα για πρόσβαση στο λογισμικό του εκτυπωτή.

| Κάντε κλικ στην εντολή Print [Εκτύπωση] ή Print Setup [Παράμετροι εκτύπωσης] από το μενού File [Αρχείο].

| Στο παράθυρο διαλόγου που εμφανίζεται, κάντε κλικ στο κουμπί Printer [Εκτυπωτής], Setup [Διαμόρφωση], Options [Επιλογές], Preferences [Προτιμήσεις] ή Properties [Ιδιότητες]. (Ανάλογα με την εφαρμογή σας, ίσως χρειαστεί να κάνετε κλικ σε κάποιο από αυτά τα κουμπιά ή σε ένα συνδυασμό αυτών των κουμπιών.) Ανοίγει το λογισμικό του εκτυπωτή.

### Από το μενού Start [Έναρξη]

Ακολουθήστε τα παρακάτω βήματα για πρόσβαση στο λογισμικό του εκτυπωτή.

| Στα Windows XP, κάντε κλικ διαδοχικά στο μενού Start [Έναρξη], στην επιλογή Control Panel [Πίνακας Ελέγχου] και κατόπιν στο εικονίδιο Printers and Faxes [Εκτυπωτές και φαξ]. (Εάν το Control Panel [Πίνακας Ελέγχου] είναι σε προβολή Category [Κατηγορία], κάντε κλικ στο εικονίδιο Printers and Other Hardware [Εκτυπωτές και άλλο υλικό] και κατόπιν κάντε κλικ στο εικονίδιο Printers and Faxes [Εκτυπωτές και φαξ].)

> Στα Windows Me, 98 και 2000, κάντε κλικ στο μενού Start [Έναρξη], τοποθετήστε το δείκτη του ποντικιού στην επιλογή Settings [Ρυθμίσεις] και κάντε κλικ στην επιλογή Printers [Εκτυπωτές].

| Στα Windows XP και 2000, επιλέξτε τον εκτυπωτή και στη συνέχεια κάντε κλικ στην εντολή Printing Preferences [Προτιμήσεις εκτύπωσης] από το μενού File [Αρχείο].

> Στα Windows Me και 98, επιλέξτε τον εκτυπωτή και στη συνέχεια κάντε κλικ στην εντολή Properties [Ιδιότητες] από το μενού File [Αρχείο].

> Ανοίγει το λογισμικό του εκτυπωτή.

### Από τη γραμμή εργασιών

Κάντε δεξιό κλικ στο εικονίδιο του εκτυπωτή στη γραμμή εργασιών και στη συνέχεια κάντε κλικ στην εντολή Printer Settings [Ρυθμίσεις εκτυπωτή].

[Αρχή]

Προηγούμενο | Επόμενο