Ρυθμίσεις του λογισμικού του εκτυπωτή

# Ρυθμίσεις στο μενού Main [Κύριο]

> Βασικές ρυθμίσεις
> Ρυθμίσεις για προχωρημένους

Μπορείτε να ορίσετε τις ρυθμίσεις Quality Option [Επιλογή ποιότητας], Paper Options [Επιλογές χαρτιού], Print Options [Επιλογές εκτύπωσης], Orientation [Προσανατολισμός] και Advanced [Για προχωρημένους], καθώς επίσης να ελέγξετε τα επίπεδα μελανιού στο μενού Main [Κύριο]. Ανατρέξτε στην αντίστοιχη ενότητα παρακάτω.

## Βασικές ρυθμίσεις

### Quality Option [Επιλογή ποιότητας]

Μπορείτε να επιλέξετε μία από τις παρακάτω επιλογές ποιότητας.

Draft [Πρόχειρο] | Για οικονομική, υψηλής ταχύτητας εκτύπωση.
Text [Κείμενο] | Για μεσαίας ποιότητας, κανονική εκτύπωση κειμένου.
Text & Image [Κείμενο & Εικόνα] | Για εκτύπωση κανονικού κειμένου και γραφικών υψηλής ποιότητας.
Photo [Φωτογραφία] | Για εκτύπωση φωτογραφιών υψηλής ποιότητας.
Photo RPM | Για εκτύπωση φωτογραφιών υψηλής ποιότητας.

### Paper Options [Επιλογές χαρτιού]

Type [Τύπος] | Επιλέξτε τη ρύθμιση Type [Τύπος] που αντιστοιχεί στο μέσο που είναι τοποθετημένο στον εκτυπωτή. Η ρύθμιση Type [Τύπος] καθορίζει ποιες άλλες ρυθμίσεις είναι διαθέσιμες. Για το λόγο αυτό, θα πρέπει να κάνετε πάντα πρώτα αυτήν τη ρύθμιση. Για να διαπιστώσετε τον τύπο μέσου που χρησιμοποιείτε, αναζητήστε τον στη λίστα Media Type Settings [Ρυθμίσεις τύπου μέσου].
| Ρυθμίσεις τύπου μέσου
Size [Μέγεθος] | Επιλέξτε το μέγεθος του χαρτιού που θέλετε να χρησιμοποιήσετε. Μπορείτε, επίσης, να προσθέσετε ένα προσαρμοσμένο μέγεθος χαρτιού. Για να προσθέσετε τη δική σας ρύθμιση μεγέθους χαρτιού, ανατρέξτε στην παρακάτω ενότητα.
| Δημιουργία προσαρμοσμένων μεγεθών χαρτιού

### Print Options [Επιλογές εκτύπωσης]

#### PhotoEnhance

Αυτή η λειτουργία εφαρμόζει διορθωτικές ρυθμίσεις εικόνας που έχουν σχεδιαστεί ειδικά για ψηφιακές ή σαρωμένες φωτογραφίες.

#### Reverse Order [Αντίστροφη σειρά]

Σας επιτρέπει να εκτυπώνετε τα έγγραφά σας σε αντίστροφη σειρά, ξεκινώντας από την τελευταία σελίδα.

#### Print Preview [Προεπισκόπηση εκτύπωσης]

Σας επιτρέπει να προβάλετε μια προεπισκόπηση του εγγράφου σας πριν να το εκτυπώσετε.

Όταν στέλνετε μια εργασία εκτύπωσης στον εκτυπωτή, ανοίγει το παράθυρο Print Preview [Προεπισκόπηση εκτύπωσης] όπου μπορείτε να κάνετε αλλαγές πριν από την εκτύπωση.

Η γραμμή εργαλείων Print Preview [Προεπισκόπηση εκτύπωσης] περιέχει αρκετά κουμπιά εικονιδίων για να εκτελέσετε τις παρακάτω λειτουργίες.

Εικονίδιο | Όνομα κουμπιού | Λειτουργία
| Drag 'n' Drop [Μεταφορά και απόθεση] | Κάντε κλικ σε αυτό το κουμπί για να επιλέξετε και να μετακινήσετε υδατογραφήματα.
| Zoom [Ζουμ] | Κάντε κλικ σε αυτό το κουμπί για να μεγεθύνετε ή να σμικρύνετε τη σελίδα προεπισκόπησης.
| Fit To Screen [Προσαρμογή στην οθόνη] | Κάντε κλικ σε αυτό το κουμπί, για να κλιμακώσετε τη σελίδα της οποίας κάνετε προεπισκόπηση έτσι ώστε να προσαρμόζεται στο μέγεθος του παραθύρου. Αυτό είναι χρήσιμο, όταν θέλετε να δείτε ολόκληρη τη σελίδα ταυτόχρονα.
| Maximum Zoom [Μέγιστη μεγέθυνση] | Κάντε κλικ σε αυτό το κουμπί, για να εμφανίσετε τη σελίδα της οποίας κάνετε προεπισκόπηση στη μέγιστη δυνατή κλίμακα μεγέθυνσης.
| Printable Area On/Off [Ενεργοποίηση/Απενεργοποίηση της εκτυπώσιμης περιοχής] | Κάντε κλικ στο κουμπί αυτό, για να εμφανίσετε ή να αποκρύψετε τις γραμμές περιγράμματος που καθορίζουν την εκτυπώσιμη περιοχή. Η εκτύπωση εκτός της περιοχής αυτής δεν είναι δυνατή.
| Watermark [Υδατογράφημα] | Κάντε κλικ στο κουμπί αυτό, για να ανοίξετε το παράθυρο διαλόγου Watermark [Υδατογράφημα], από το οποίο μπορείτε να προσθέσετε υδατογραφήματα στο έγγραφο και να αλλάξετε οποιεσδήποτε από τις τρέχουσες ρυθμίσεις του υδατογραφήματος.
| Reset Watermark Settings to their original state [Επαναφορά ρυθμίσεων υδατογραφήματος στην αρχική κατάσταση] | Κάντε κλικ σε αυτό το κουμπί, για να επαναφέρετε όλες τις ρυθμίσεις του υδατογραφήματος σε αυτές που υπήρχαν όταν άνοιξε το παράθυρο διαλόγου EPSON Print Preview [Προεπισκόπηση εκτύπωσης της EPSON] για πρώτη φορά.
| Previous Page [Προηγούμενη σελίδα] | Κάντε κλικ σε αυτό το κουμπί, για να εμφανιστεί η προηγούμενη σελίδα από αυτήν που βλέπετε σε προεπισκόπηση τη συγκεκριμένη στιγμή.
| Next Page [Επόμενη σελίδα] | Κάντε κλικ σε αυτό το κουμπί για να εμφανιστεί η επόμενη σελίδα του εγγράφου.

Μπορείτε, επίσης, να χειριστείτε το έγγραφο που είναι σε προεπισκόπηση με τους παρακάτω τρόπους:

- Επιλέξτε και προβάλετε σε προεπισκόπηση μεμονωμένες σελίδες.

- Σμικρύνετε ή μεγεθύνετε το μέγεθος του παραθύρου προεπισκόπησης.

- Μεγεθύνετε το έγγραφο που είναι σε προεπισκόπηση. Κάντε κλικ στην εντολή Magnify [Μεγέθυνση] του μενού View [Προβολή], για να ανοίξετε το παράθυρο Magnify [Μεγέθυνση], το οποίο μεγεθύνει την περιοχή που περικλείεται σε κόκκινο πλαίσιο στο έγγραφο του οποίου κάνετε προεπισκόπηση. Σύροντας το κόκκινο πλαίσιο, μπορείτε να αλλάξετε το μέρος του εγγράφου που μεγεθύνεται.

- Προβάλετε τις μεμονωμένες σελίδες που συνθέτουν μια αφίσα. Το παράθυρο Poster [Αφίσα] ανοίγει αυτόματα, όταν στέλνετε μια εργασία εκτύπωσης, ενώ έχετε ενεργοποιήσει την επιλογή Poster Printing [Εκτύπωση αφίσας] στην περιοχή Multi-Page [Πολλές σελίδες] του μενού Page Layout [Διάταξη σελίδας]. Από αυτό το παράθυρο, μπορείτε να προβάλετε τα μεμονωμένα τμήματα που συνθέτουν μια αφίσα. Μπορείτε, επίσης, να ανοίξετε αυτό το παράθυρο διαλόγου κάνοντας κλικ στην εντολή Poster [Αφίσα] από το μενού View [Προβολή].

- Εφαρμόστε υδατογραφήματα. Το υδατογράφημα που επιλέγετε θα εμφανιστεί στην εικόνα της οποίας κάνετε προεπισκόπηση.
  Ανατρέξτε στην ενότητα Εκτύπωση υδατογραφήματος

- Καθορίστε τις σελίδες του εγγράφου που θέλετε να εκτυπωθούν. Για να προσθέσετε ή να καταργήσετε μια σελίδα, κάντε κλικ στο εικονίδιο της σελίδας στη λίστα στο αριστερό τμήμα του παραθύρου προεπισκόπησης και, στη συνέχεια, προσθέστε την ή αφαιρέστε την χρησιμοποιώντας τις εντολές του μενού Print Options [Επιλογές εκτύπωσης].

Αφού δείτε το έγγραφο σε προεπισκόπηση, κάντε κλικ στο κουμπί Print [Εκτύπωση] για να εκτυπώσετε το έγγραφο ή κάντε κλικ στο κουμπί Cancel [Άκυρο] για να ακυρώσετε την εκτύπωση.

### Orientation [Προσανατολισμός]

Κάντε κλικ στην επιλογή Portrait [Κατακόρυφος] (ύψος) ή Landscape [Οριζόντιος] (πλάτος) για να αλλάξετε τον προσανατολισμό της εκτύπωσης.

### Show Settings [Εμφάνιση ρυθμίσεων]

Όταν κάνετε κλικ στο κουμπί Show Settings [Εμφάνιση ρυθμίσεων], εμφανίζεται το παράθυρο διαλόγου Current Setting [Τρέχουσα ρύθμιση]. Για να αποκρύψετε το παράθυρο, κάντε κλικ στο κουμπί Hide Settings [Απόκρυψη ρυθμίσεων] του μενού Main [Κύριο] ή στο κουμπί Close [Κλείσιμο] του παραθύρου Current Setting [Τρέχουσα ρύθμιση].

### Reset Defaults [Επαναφορά προεπιλογών]

Κάντε κλικ στο κουμπί Reset Defaults [Επαναφορά προεπιλογών] για να επαναφέρετε τις ρυθμίσεις στις προεπιλεγμένες εργοστασιακές τιμές.

### Advanced [Για προχωρημένους]

Εμφανίζει το μενού Advanced [Για προχωρημένους].

[Αρχή]

## Ρυθμίσεις για προχωρημένους

Οι ρυθμίσεις στο παράθυρο διαλόγου Advanced [Για προχωρημένους] σας δίνουν πλήρη έλεγχο στο περιβάλλον εκτύπωσης. Χρησιμοποιήστε τις ρυθμίσεις αυτές, για να πειραματιστείτε με νέες ιδέες εκτύπωσης ή για να επεξεργαστείτε μια ποικιλία ρυθμίσεων εκτύπωσης που θα καλύπτουν τις προσωπικές σας ανάγκες. Όταν μείνετε ικανοποιημένοι με τις νέες ρυθμίσεις, μπορείτε να τις ονομάσετε και να τις προσθέσετε στη λίστα Custom Settings [Προσαρμοσμένες ρυθμίσεις].

| Σημείωση:

Οι ρυθμίσεις Advanced [Για προχωρημένους] συνιστώνται μόνο σε έμπειρους χρήστες. Εσφαλμένες ρυθμίσεις ενδέχεται να μειώσουν την ταχύτητα ή την ποιότητα της εκτύπωσης.

Οι εικόνες σε αυτήν τη διαδικασία έχουν ληφθεί από τα Windows XP. Οι εικόνες των Windows Me, 98 και 2000 ενδέχεται να διαφέρουν ελαφρώς.

Μερικές ρυθμίσεις μπορεί να μην είναι διαθέσιμες, ανάλογα με τις ρυθμίσεις τροφοδοσίας χαρτιού, τύπου μέσου και ποιότητας που επιλέγετε.

Η δυνατότητα PhotoEnhance επηρεάζει μόνο τις εικόνες και όχι το κείμενο ή τα γραφικά. Για παράδειγμα, εάν ενεργοποιήσετε την επιλογή Monochrome [Μονόχρωμος] από τη λίστα Tone [Τόνος] (είναι διαθέσιμη όταν επιλέγετε τη ρύθμιση PhotoEnhance), μόνο οι εικόνες του εγγράφου θα εκτυπωθούν μονόχρωμες. Ένα έγχρωμο κείμενο ή τα έγχρωμα γραφικά του ίδιου εγγράφου θα εκτυπωθούν έγχρωμα.

Για να ανοίξετε το μενού Advanced [Για προχωρημένους], κάντε κλικ στο κουμπί Advanced [Για προχωρημένους] του μενού Main [Κύριο]. Εάν εμφανιστεί το παρακάτω παράθυρο διαλόγου Note [Σημείωση], κάντε κλικ στο κουμπί Continue [Συνέχεια].

### Paper & Quality Options [Επιλογές χαρτιού & ποιότητας]

Type [Τύπος] | Επιλέξτε τη ρύθμιση Type [Τύπος] που αντιστοιχεί στο μέσο που είναι τοποθετημένο στον εκτυπωτή. Για να διαπιστώσετε τον τύπο μέσου που χρησιμοποιείτε, αναζητήστε τον στη λίστα Media Type Settings [Ρυθμίσεις τύπου μέσου].
| Ρυθμίσεις τύπου μέσου
Σημείωση: Η διαθεσιμότητα των ρυθμίσεων ποιότητας εκτύπωσης εξαρτάται από τη ρύθμιση του τύπου μέσου. Συνεπώς, καθορίστε τη ρύθμιση τύπου μέσου πριν να ορίσετε τη ρύθμιση ποιότητας εκτύπωσης.
Print Quality [Ποιότητα εκτύπωσης] | Επιλέξτε την ποιότητα εκτύπωσης από τη λίστα.
Size [Μέγεθος] | Επιλέξτε το μέγεθος του χαρτιού που θέλετε να χρησιμοποιήσετε. Μπορείτε, επίσης, να προσθέσετε ένα προσαρμοσμένο μέγεθος χαρτιού. Για να προσθέσετε τη δική σας ρύθμιση μεγέθους χαρτιού, ανατρέξτε στην παρακάτω ενότητα.
| Δημιουργία προσαρμοσμένων μεγεθών χαρτιού

### Orientation [Προσανατολισμός]

Κάντε κλικ στην επιλογή Portrait [Κατακόρυφος] (ύψος) ή Landscape [Οριζόντιος] (πλάτος) για να αλλάξετε τον προσανατολισμό της εκτύπωσης.

### Print Options [Επιλογές εκτύπωσης]

Reverse Order [Αντίστροφη σειρά] | Σας επιτρέπει να εκτυπώνετε τα έγγραφά σας σε αντίστροφη σειρά, ξεκινώντας από την τελευταία σελίδα.
Minimize Margins [Ελαχιστοποίηση περιθωρίων] | Αυξάνει την εκτυπώσιμη περιοχή. Σημείωση: Όταν είναι επιλεγμένο το πλαίσιο ελέγχου Minimize Margins [Ελαχιστοποίηση περιθωρίων], η ποιότητα εκτύπωσης ενδέχεται να ελαττωθεί στις άκρες της εκτύπωσης. Πριν να εκτυπώσετε μεγάλες εργασίες με αυτήν τη ρύθμιση, εκτυπώστε ένα φύλλο για να επιβεβαιώσετε την ποιότητα. Όταν είναι επιλεγμένο το πλαίσιο ελέγχου Minimize Margins [Ελαχιστοποίηση περιθωρίων], βεβαιωθείτε ότι το χαρτί που έχει φορτωθεί στην τροφοδοσία φύλλων δεν είναι καμπυλωμένο.
High Speed [Υψηλή ταχύτητα] | Ενεργοποιεί την αμφίδρομη εκτύπωση, ώστε ο εκτυπωτής να εκτυπώνει τόσο από αριστερά προς τα δεξιά όσο και από τα δεξιά προς τα αριστερά. Η λειτουργία High Speed [Υψηλή ταχύτητα] επιταχύνει την εκτύπωση, μειώνει όμως την ποιότητα εκτύπωσης.
Black Ink Only [Μόνο μαύρο μελάνι] | Εκτυπώνει τις εργασίες σας σε ασπρόμαυρο ή σε διαβαθμίσεις του γκρι.
Edge Smoothing [Εξομάλυνση άκρων] | Βελτιώνει την ποιότητα εκτύπωσης των εικόνων χαμηλής ανάλυσης, με την εξομάλυνση των ακανόνιστων άκρων και γραμμών. Αυτή η ρύθμιση δεν επηρεάζει τις εικόνες υψηλής ανάλυσης ή το κείμενο.
Print Preview [Προεπισκόπηση εκτύπωσης] | Εμφανίζει μια προεπισκόπηση του εγγράφου σας πριν από την εκτύπωση.

### Color Management [Διαχείριση Χρωμάτων]

#### Color Controls [Ρυθμίσεις χρωμάτων]

Χρησιμοποιείται με το ταίριασμα χρωμάτων και τις μεθόδους εμπλουτισμού εικόνας που παρέχονται από το πρόγραμμα οδήγησης εκτυπωτή. Όταν επιλέγετε το στοιχείο Color Controls [Ρυθμίσεις χρωμάτων], στην περιοχή Color Management [Διαχείριση Χρωμάτων] εμφανίζονται πρόσθετες ρυθμίσεις, επιτρέποντάς σας να επιλέξετε μια ρύθμιση Color Mode [Λειτουργία χρωμάτων] και να προσαρμόσετε τα ρυθμιστικά βελτίωσης χρωμάτων.

Gamma [Τιμή γάμα] | Ο έλεγχος της αντίθεσης των χρωμάτων μιας εικόνας με την τροποποίηση των ενδιάμεσων τόνων και των ενδιάμεσων διαβαθμίσεων του γκρι.
Color Mode [Λειτουργία χρωμάτων] | EPSON Standard [Τυπικό EPSON]: Παρέχει δεδομένα εξόδου που ταιριάζουν στα αρχικά δεδομένα. Charts and Graphs [Πίνακες και γραφήματα]: Αυξάνει την ένταση των χρωμάτων και φωτίζει τους ενδιάμεσους τόνους και τα φωτεινά σημεία μιας εικόνας. Χρησιμοποιήστε αυτήν τη ρύθμιση για διαγράμματα και γραφήματα.
Ρυθμιστικά | Τα ρυθμιστικά βελτίωσης χρωμάτων επιτρέπουν τη ρύθμιση των επιλογών σε μια περιοχή μεταξύ -25% και +25%. Για λεπτομέρειες σχετικά με κάθε επιλογή, ανατρέξτε στη βοήθεια του προγράμματος οδήγησης του εκτυπωτή.

#### PhotoEnhance

Η λειτουργία αυτή παρέχει μια ποικιλία διορθωτικών ρυθμίσεων εικόνας, τις οποίες μπορείτε να εφαρμόσετε στις φωτογραφίες σας πριν από την εκτύπωση. Η λειτουργία PhotoEnhance δεν επηρεάζει τα αρχικά σας δεδομένα.

| Σημείωση:

Αυτή η κατάσταση λειτουργίας είναι διαθέσιμη μόνο όταν γίνεται εκτύπωση έγχρωμων δεδομένων 16, 24 ή 32 bit.

Η εκτύπωση με ενεργοποιημένη την επιλογή PhotoEnhance μπορεί να αυξήσει τον απαιτούμενο χρόνο εκτύπωσης, ανάλογα με το σύστημα του υπολογιστή και την ποσότητα δεδομένων που περιέχονται στην εικόνα σας.

#### Tone [Τόνος]:

Μπορείτε να επιλέξετε από τις παρακάτω ρυθμίσεις.

Normal [Κανονικός] | Εφαρμόζει στα έγγραφά σας τη ρύθμιση κανονικού τόνου της EPSON.
Hard [Ευκρινής] | Εκτυπώνει με υψηλό κοντράστ, που εντείνει τις αντιθέσεις στην εκτυπωμένη εικόνα.
Vivid [Έντονος] | Αυξάνει την ένταση των χρωμάτων και φωτίζει τους ενδιάμεσους τόνους και τα φωτεινά σημεία μιας εικόνας.
Sepia [Σέπια] | Εφαρμόζει έναν τόνο σέπια στις φωτογραφίες σας.
Monochrome [Μονόχρωμος] | Εκτυπώνει την εικόνα μόνο σε ασπρόμαυρο χρώμα.
None [Κανένα] | Δεν γίνεται καμία προσαρμογή τόνων στο έγγραφό σας.

#### Effect [Eφέ]:

Μπορείτε να επιλέξετε από τις παρακάτω ρυθμίσεις.

Sharpness [Ευκρίνεια] | Εντείνει τα χρώματα της εικόνας, ιδιαίτερα τα περιγράμματα.
Soft Focus [Απαλή εστίαση] | Η ρύθμιση αυτή κάνει τις φωτογραφίες σας να φαίνονται σαν να λήφθηκαν με φακό απαλής εστίασης.
Canvas [Καναβάτσο] | Κάνει την εικόνα να φαίνεται σαν μια εικόνα που ζωγραφίστηκε επάνω σε καναβάτσο.
Parchment [Περγαμηνή] | Κάνει την εικόνα να φαίνεται σαν να εκτυπώθηκε σε περγαμηνή.
None [Κανένα] | Δεν εφαρμόζονται εφέ στο έγγραφό σας.

Με την επιλογή της λειτουργίας PhotoEnhance, ενεργοποιείται επίσης το πλαίσιο ελέγχου Digital Camera Correction [Διόρθωση ψηφιακής κάμερας]. Ενεργοποιήστε αυτό το πλαίσιο ελέγχου όταν εκτυπώνετε φωτογραφίες με ψηφιακή φωτογραφική μηχανή, για να δώσετε στις εκτυπωμένες εικόνες την απαλή, φυσική εμφάνιση των φωτογραφιών μιας φωτογραφικής μηχανής με φιλμ.

#### ICM

Αυτή η μέθοδος προσαρμόζει αυτόματα τα χρώματα της εκτύπωσης ώστε να ταιριάζουν με τα χρώματα της οθόνης. Το ICM είναι συντομογραφία του Image Color Matching (Ταίριασμα Χρωμάτων Εικόνας).

Με την επιλογή της ρύθμισης ICM ενεργοποιείται επίσης το πλαίσιο ελέγχου off (No Color Adjustment) [Χωρίς ρύθμιση των χρωμάτων]. Αυτή η ρύθμιση γενικώς δεν συνιστάται, επειδή δεν επιτρέπει στο πρόγραμμα οδήγησης του εκτυπωτή να βελτιώσει ή να διορθώσει το χρώμα με κανέναν τρόπο. Χρησιμοποιήστε αυτήν τη ρύθμιση μόνο όταν δημιουργείτε ένα νέο προφίλ χρωμάτων ή εάν οι άλλες ρυθμίσεις λειτουργίας δεν έχουν ικανοποιητικά αποτελέσματα.

### Save Setting [Αποθήκευση ρύθμισης]

Για να αποθηκεύσετε τις ρυθμίσεις Advanced [Για προχωρημένους] στη λίστα Custom Settings [Προσαρμοσμένες ρυθμίσεις], κάντε κλικ στο κουμπί Save Setting [Αποθήκευση ρύθμισης]. Εμφανίζεται το παράθυρο διαλόγου Custom Settings [Προσαρμοσμένες ρυθμίσεις].

Πληκτρολογήστε ένα μοναδικό όνομα για τις ρυθμίσεις σας στο πλαίσιο κειμένου Name [Όνομα] και στη συνέχεια κάντε κλικ στο κουμπί Save [Αποθήκευση]. Το όνομα μπορεί να περιέχει συνολικά μέχρι 16 γράμματα και αριθμούς. Μπορείτε επίσης να χρησιμοποιήσετε μέχρι οκτώ χαρακτήρες των δύο byte. Ωστόσο, ενδέχεται να μην εμφανίζονται σωστά στην οθόνη, ανάλογα με τις ρυθμίσεις του λειτουργικού σας συστήματος. Η προσαρμοσμένη ρύθμισή σας θα προστεθεί στη λίστα Custom Settings [Προσαρμοσμένες ρυθμίσεις] του μενού Advanced [Για προχωρημένους]. Μπορείτε να αποθηκεύσετε έως 10 προσαρμοσμένες ρυθμίσεις.

Για να διαγράψετε μια ρύθμιση από τη λίστα Custom Settings [Προσαρμοσμένες ρυθμίσεις], επιλέξτε τη ρύθμιση από το παράθυρο διαλόγου Custom Settings [Προσαρμοσμένες ρυθμίσεις] και κάντε κλικ στο κουμπί Delete [Διαγραφή].

Για να χρησιμοποιήσετε τις αποθηκευμένες ρυθμίσεις σας, κάντε κλικ στο κουμπί Advanced [Για προχωρημένους] στο μενού Main [Κύριο] και κατόπιν επιλέξτε τις ρυθμίσεις σας από τη λίστα Custom Settings [Προσαρμοσμένες ρυθμίσεις].

Εάν αλλάξετε τις ρυθμίσεις ενώ είναι επιλεγμένη κάποια από τις προσαρμοσμένες ρυθμίσεις σας στη λίστα Custom Settings [Προσαρμοσμένες ρυθμίσεις], η επιλογή που εμφανίζεται στη λίστα επιστρέφει στο στοιχείο Custom Settings [Προσαρμοσμένες ρυθμίσεις]. Η προσαρμοσμένη ρύθμιση που ήταν προηγουμένως επιλεγμένη δεν επηρεάζεται από την αλλαγή. Για να επιστρέψετε στην προσαρμοσμένη ρύθμισή σας, απλώς επιλέξτε την ξανά στη λίστα.

#### Show this screen first [Εμφάνιση πρώτα αυτής της οθόνης]

Εμφανίζει πρώτα το μενού Advanced [Για προχωρημένους] κατά την πρόσβαση στο μενού Main [Κύριο] στο λογισμικό του εκτυπωτή.

#### Basic [Βασικό]

Εμφανίζει το μενού Basic [Βασικό].

[Αρχή]

Προηγούμενο | Επόμενο